ASB donira 20 stambenih jedinica interno raseljenim licima i povratnicima u Srbiji\nArbeiter Samariter Bund je u toku maja meseca, u Kruševcu, Aranđelovcu i Ubu, potpisao ugovore o donaciji seoskih domaćinstava i montažnih kuca, u okviru projekta “Podrška interno raseljenim licima i povratnicima u 4 jedinice lokalne samouprave u Srbiji, kroz obezbeđivanje trajnih stambenih rešenja i mera ekonomske održivosti”.\nNa osnovu ugovora o saradnji u okviru programa “Unapređenje uslova života interno raseljenih lica i povratnika iz procesa readmisije Republike Srbije”, završen je izbor korisnika za montažne kuće i seoska domaćinstva. ASB je ugovore potpisao sa predstavnicima ove tri opštine i korisnicima, koji su izabrani da dobiju pomoć u vidu stambenog zbrinjavanja.\nPrema ugovoru koji je potpisan, u ove 3 opštine, ASB će donirati 7 montažnih kuća i 13 seoskih domaćinstava i podeliti građevinske pakete i ekonomske grantove.\n– Za grad Kruševac je namenjeno ukupno 214.100 evra i to za izgradnju tri montažne kuće, kupovinu sedam seoskih domaćinstava, dodelu 14 građevinskih paketa i 18 ekonomskih grantova – rekla je gradonačelnica Kruševca Jasmina Palurović poželevši ovim porodicama da lepo i kvalitetno žive u novom prostoru.\nIspred Komesarijata za izbeglice i migracije Republike Srbije govorila je Sandra Ilić, ističući da je posredstvo i podrška državnih i lokalnih institucija ključno u realizaciji projekata namenjenih interno raseljenim licima i povratnicima u Srbiji.\n– Na rešavanje stambenog pitanja u Srbiji čeka više od 16 i po hiljada porodica, odnosno oko 68 hiljada lica koja su interno raseljena ili su povratnici po Sporazumu o readmisiji, napomenula je Sandra Ilić.\n– U okviru ovog projekta smo obezbedili sedam domaćinstava na selu i tri montažne kuće, što je samo prva faza od ukupno 20 pripremljenih stambenih rešenja – kaže direktor ASB-a Gordan Velev dodajući: Nadamo se da će useljenje u montažne objekte biti realizovano najkasnije do kraja godine, s obzirom na to da izgradnja temelja počinje tokom narednih mesec i po dana, a tenderi su završeni i izabrani su izvođači radova. S druge strane, u kupljena domaćinstva na selu će korisnici moći da se usele već za od dva do tri meseca.\nDa samostalno nikada ne bi uspeo da reši stambeno pitanje te da to što je dobio montažnu kuću njegovoj porodici neizmerno mnogo znači kazao je Deka Đordjević (30), koji je pre dvadeset godina izbegao iz Uroševca.\n– Imam porodicu, dvoje dece, oca i majku, svi ćemo tu živeti. Prethodnih godina smo uglavnom stanovali privatno kod nekih dobrih ljudi, snalazili smo se. Trenutno nemam posao, radim fizičke poslove – kazao je on zahvalivši se svima koji su bili uključeni u sprovodjenje ovog projekta.\nSiguran je da će ovo njegovoj deci, koja imaju dve i četiri godine, omogućiti bolje detinjstvo.\nZa samohranu majku troje dece Radicu Vuksanović, koja je povratnik po Sporazumu o readmisiji, seosko domaćinstvo u Maskaru, koje je dobila, znači novi početak. Prethodno je sa decom živela privatno, a bez posla je.\nU Aranđelovcu je u okviru ovog projekta planirana donacija 2 montažne kuće i 3 seoska domaćinstva.\nPotpisivanju su osim predstavnika ASB i Komesarijata za izbeglice i migracije Republike Srbije, prisustvovali predsednik Opštine Bojan Radović, predsednik opštinske komisije Nenad Milinić i poverenik za izbegla lica Boško Tanasijević.\nPredsednik Opštine Bojan Radović je zahvalio ASB-u i Komeserijatu za izbeglice i migracije na podršci i pomoći interno raseljenim licima i povratnicima u Aranđelovcu.\n– Hvala puno na pomoći i čestitam svima onima koji su dobili stambene jedinice i želim vam da u narednom periodu imate mnogo uspešnije i pristojnije živote nego do sada.\nMauro Mascioli, menadžer projekta u ASB-u, naveo je da ovim potpisivanjem ugovora ulazimo u novu fazu implementacije projekta, a to su kupovina i izgradnja stambenih jedinica.\n– Kupovina seoskih kuća će se realizovati u naredne dve nedelje, dok će korisnici montažnih kuća useljenje čekati do kraja godine, kada bi bila završena njihova izgradnja. U okviru ovog projekta, u Aranđelovcu je za ovu komponentu uloženo 76 hiljada eura, kroz donaciju Evrposke Unije.\nOpština Aranđelovac je i u prethodnom periodu sprovodila niz aktivnosti u saradnji sa Vladom Republike Srbije i raznim organizacijama u cilju pomoći izbeglim i raseljenim licima: preko 1,2 miliona evra uloženo je u poslednjih nekoliko godina; 40 porodica dobilo domove u Aranđelovcu; preko 200 porodica dobilo je 500 paketa pomoći – građevinski materijal i ekonomsko osnaživanje; 2014. godine podeljeno 16 stanova za socijalno ugrožene; 2017. godine obnovljena 41 romska kuća, očekuje se i nova zgrada solidarnosti, dodao je Predsednik Opštine Aranđelovac.\nUgovori su takođe potpisani u Opštini Ub, ge je predviđena donacija 2 montažne kuće i 3 seoska domaćinstva izabranim korisnicima u okviru ovog projekta.\nProjekat se sprovodi u četiri opštine (Kruševac, Aranđelovac,Ub i Ćićevac), a finansiran je sredstvima Evropske unije u okviru programa „EU podrška održivim rešenjima za interno raseljene i reintegraciju povratnika “ ukupne vrednosti 5,65 miliona eura i za cilj ima nalaženju trajnog, adekvatnog stambenog rešenja i mera ekonomske održivosti .\nASB SEE work adjusted to COVID19 crisis\nRE!NTEGRACIJA: JAVNI POZIV ZA IZBOR KORISNIKA MERE 2. – EKONOMSKA PODRŠKA\nRE!NTEGRACIJA: JAVNI POZIV ZA IZBOR KORISNIKA MERE 1. – SOCIJALNA PODRŠKA\n120 new greenhouses to the most vulnerable in BIH\nThe third part of ASB assistance in the BIH struggle against COVID-19\nASB continues to support struggle against COVID-19 n BIH\nASB Bosnia and Herzegovina\nAleja Bosne Srebrene 4, 71 000 Sarajevo\nTelephone: +387 (0)33 468 366, +387 (0)33 468 690\nTelefax: +387 (0)33 234 698\nAddress: Xhevë Ladrovci nn, 20 000 Prizren, Kosovo\nLand Line: + 381 29 210 070\nSUPPLY PROCUREMENT NOTICEBOS1705-WOR-2018-06-1 Construction of 31 New Housing Units in Federation of Bosnia and HerzegovinaJAVNI POZIV za podnošenje prijava za nabavku i dodelu ekonomski grantovaJAVNI POZIV ZA UČEŠĆE U PROGRAMU OBUKA ZA RAD U SEKTORU INFORMACIONO-KOMUNIKACIONIH TEHNOLOGIJA (IKT)Provision of Business Trainings to Selected BeneficiariesPublic invitation for collecting bids for Construction of Residential Building with Two LamellasPublic invitation for collecting bids for Construction of Residential Building, Zavidovici, BiHPublic invitation for collecting bids for Reconstruction of 12 houses in the City of ZenicaSupply of cooked meals to Dimitrovgrad TC for refugees at Project “Health, FI and NFI support for prolonged stay of refugees in Republic of Serbia“Supply of cooked meals to Dimitrovgrad TC for refugees at Project “Health, FI and NFI support for prolonged stay of refugees in Republic of SerbiaSUPPLY PROCUREMENT NOTICETERMS OF REFERENCE FOR THE TEAM LEADER\nPIB / VATIN*\nAntifašističke borbe 14/8,11 070 New Belgrade / Serbia\nTelephone: +381 (0) 11 311 73 18\nTelefax: +381 (0) 11 231 0677


Zoran Antić predstavlja Srbiju u Rusiji - juGmedia\nVRANJE – Gradonačelnik Vranja, Zoran Antić učestvovaće na prvom međunarodnom kongresu ,,Sankt Peterburg i slovenski svet“ u Rusiji, de je ujedno i jedini predstavnik Srbije na ovom prestižnom događaju.Poziv za učešće na ovom značajnom skupu upućen je još u septembru od strane Ambasadora Ruske Federacije u Srbiji Aleksandra Čepurina i Vlade Sankt Peterburga i komiteta za spoljne veze, kao i Ministarstva inostranih poslova Srbije.\n,,Ovo je velika čast za Vranje, a naše učešće rezultat je brojnih kontakata koje sam ostvario prilikom boravka srpske delegacije u Sankt Peterburgu u aprilu ove godine. Kongres će okupiti predstavnike iz Poljske, Makedonije, Bugarske, Republike Srpske, Bosne i Hercegovine, Slovačke, Slovenije, Hrvatske, Crne Gore i Češke, dok će specijalni gosti biti iz Grčke, Belorusije i Ukrajine. Tokom trajanja skupa biće organizovani sastanci sa predstavnicima izvršne vlasti, naučnim i kulturnim ekspertima, a sve u cilju očuvanja kulturnog nasleđa i proširenja saradnje među slovenskim narodima“, istakao je za zvanični gradski sajt gradonačelnik Vranja Zoran Antić.\nPrvim međunarodnim kongresom ,, Sankt Peterburg i slovenski svet“ biće prakitčno završeno obeležavanje 1.150. godišnjice nastanka slovenskog pisma, a skup će ujediniti slovenske gradove Evrope u pronalaženju novih oblika saradnje, koji će doprineti evropskom duhovnom progresu. Za sutra je planirano da učesnici skupa potpišu Sankt Petersburšku deklaraciju.\nNiška “Gradska toplana” krenula je jutros sa toplim probama, a tople radijatore imaće danas stanovnici koji su priključeni na kotlarnice u naselja…\nMilan Đorđević napustio FK Jedinstvo: Odlazim uzdignuta čela\nŠef struke FK Jedinstvo iz Bošnjaca Milan Đorđević podneo je neopozivu ostavku u ovom klubu sa kojim je postigo najveći uspeh u njegovoj istoriji,…


PSŽ jači od UEFA – nema kršenja finansijskih pravila - BIGportal.ba\nMart 20, 2019 057\nEvropska kuća fudbala je pokušala da otvori istragu oko transfera, plata igrača i sponzorskih ugovora tog francuskog kluba.\nMeđutim, Sud za sportsku arbitražu (CAS) uvažio je žalbu pariskog kluba na pokušaj UEFA da otvori istragu koju je prethodno okončala.\nCAS je naveo da je doneo takvu odluku na osnovu toga što je UEFA bilo potrebno previše vremena da preispita svoju odluku iz 2017. godine da Pari Sen Žermen nije kriv za kršenje pravila finansijskog fer pleja.\n“Pobeda” PSŽ protiv UEFA bila je očekivana, nakon što je Galatasaraj u sličnom slučaju dobio evropsku kuću fudbala pred CAS.\nPresuda u korist PSŽ je odvojena od druge istrage Uefa o finansijama francuskog šampiona u sezoni 2017-2018, kada su dovedeni Nejmar i Kilijan Mbape.\nKonzorcijum iz Katara je 2011. godine kupio PSŽ i od tada se klub sumnjiči da je koristio precenjene sponzorske ugovore od gasnih kompanija u Kataru, kako bi se unela ravnoteža u račune i ispunila pravila UEFA.


IZVJEŠTAJ EK: Nesloga usporila reformske procese u Crnoj Gori – Portal Luca\nTenzije i nepovjerenje među političkim akterima obilježili su izvještajni period koji se odnosi na političke kriterijume, navodi se u Izvještaju o napretku za Crnu Goru u koji je Radio-televizija Crne Gore (RTCG) imala uvid\nObezbijediti vjerodnostojan odgovor na „aferu Koverta“\nOstaje da se obezbijedi vjerodostojan, nezavisan i efikasan institucionalni odgovor na takozvanu „aferu koverta“.\nNavodi se da je sastav sadašnjeg parlamenta „bez presedana“ u istoriji Crne Gore.\n„Parlament do sada nije mogao osigurati potrebnu 2/3 većinu za važna imenovanja sudija, pa su ključne funkcije pravosudnog sistema i dalje popunjene na osnovu vršilaca dužnosti“, između ostalog se primjećuje i izvještaju.\nKaže se i da je pregovaračka struktura značajno oslabljena ostavkom ili razrešenjem 110 njenih članova, uključujući 16 pregovarača za poglavlja i 24 šefa radnih grupa, dok neka ključna ministarstva „nijesu pokazala dovoljno posvećenosti i konstruktivnog angažmana u procesu pristupanja EU pod svojim novim rukovodstvom“.\n„Odlučna politička posvećenost potrebna za deblokiranje važnih segmenata tih reformi još je neispunjena, a brojna imenovanja u pravosuđu su na čekanju u Parlamentu zbog nemogućnosti osiguranja kvalifikovane većine“, kaže se u dokumentu.\n„Postoji potreba za snažnom političkom voljom za efikasno rješavanje ovog pitanja, kao i snažnim odgovorom krivičnog pravosuđa na korupciju na visokom nivou“, istaknuto je u dokumentu.\n„Medijska scena je i dalje visoko polarizovana, često obilježena politički pristrasnim i neuravnoteženim izvještavanjem, uključujući veliko učešće stranih medija iz regiona, što je bilo posebno zapaženo tokom izbornih perioda. Mehanizmi samoregulacije su i dalje slabi“, ocijenjeno je u dokumentu.\nEvropaprije 26 minuta\nRegionprije 41 minut


Naučnici su objasnili kako mačke produžavaju vaš život — Wannabe Man\nNaučnici su objasnili kako mačke produžavaju vaš život\nMačke su životinje i kućni ljubimci koji kod ljudi uvek stvaraju različite stavove, dok ih jedni obožavaju i rado gaje, drugi su sasvim protiv njih, pa čak ne vole ni da ih vide negde u svojoj blizini. Kakvog god stava bili, jedno je sigurno, ljudi će vam uvek govoriti da su mačke korisne životinje, koje mogu da vam pomognu u brojnim situacijama, te dosta utiču na ljudsku psihu. Tim svojim uticajima čak imaju moć da produže ljudski život, a to su naučnici i potvrdili.\nMačke imaju tu mogućnost da leče ljude. Trenutak kada vam se mačka “prikrade” i legne na stomak, te počne da prede, znači da je počela svu negativnu energiju da izvlači iz vas, te da je pretvara u pozitivnu. Baš zbog toga ćete biti u mogućnosti da lakše i lepše zaspite ili da ustanete i da nastavite da radite nešto sa mnogo više elana i volje. Mnogi će vam reći da je taj period dok mačka leži kod vas i prede kao trenutke bezbrižnosti i totalne opuštenosti.\nPri tome, vibracije koje se javljaju usled predenja, imaju terapeutsko dejstvo na naš organizam, zbog čega često prestaju bolovi u kostima, zglobovima, te nekim bolovima koji su se pojavili, a da nisu izazvani nasilno, nekim udarcem ili nečim sličnim. Često se dešava i da loni sa migrenom prestane da se žale na nju kada su u blizini mačke.\nKljučne reči kućni ljubimacmačkamačkemagazin za muškarcemuški magazinNaučnici su objasnili kako mačke produžavaju vaš životSlobodan VeličaninWannabe Manživotinje


utorak, 11 novembar 2014 10:51\nFilip Daćevac - po svojoj definiciji - slobodni umetnik, rođen je 16. marta 1992. godine u Vršcu, gde završava osnovnu školu „Jovan Sterija Popović“, a potom i srednju školu „Nikola Tesla“, u kojoj je pohađao informatički smer.\nJoš kao dete pokazao je interesovanje prema slikarstvu, ali ipak odlučuje da nastavi školovanje na Učiteljskom fakultetu u rodnom gradu. I pored toga ne zanemaruje svoju ljubav prema umetnosti, te uz podršku roditelja i profesora i dalje razvija svoj slikarski talenat.\nInspiraciju nalazi u emocijama koje je gajio u određenim momentima svog života, i njegovi radovi su refleksija tih osećanja, a priznaje da iako još uvek radi na tome da izgradi upečatljiv lični stil, veliki uticaj na njega ostvaruju radovi Gaja Deninga, Dalija, Pikasa i Rebranta.\nKrajem maja ove godine je imao svoju prvu samostalnu izložbu u Domu omladine Vršac, a u galeriji ispod možete videti najnoviji deo celokupnog opusa ovog mladog umetnika, koji će uskoro biti prikazan na još jednom izlaganju.\nFotografije i druge radove Filipa Daćevca možete pogledati i na njegovoj facebook stranici "Filip Daćevac Art"\nPročitano 4565 puta\tPoslednji put izmenjeno sreda, 12 novembar 2014 12:59\nViše iz ove kategorije « Kasting za film ''Bićemo prvaci sveta''\tKibicfensteri u Vršcu: Pogled koji nestaje »


POKS i DSS zajedno obeležili Dan državnosti Srbije – Srbija NAŠA Zemlja\nPOKS i DSS zajedno obeležili Dan državnosti Srbije\nby admin February 15, 2021, 10:42 am 884 Views\nNacionalno demokratska alternativa (NADA) koju čine POKS, DSS i brojna udruženja građana obeležila je Dan državnosti polaganjem venaca u Orašcu i Oplencu, uz prisustvo Njegovog Kraljevskog Visočanstva Princa Filipa i Princeze Danice Karađorđevića.\n“Iz Orašca je nastala srpska država i kraljevska dinastija. Šumadija je uvek bila za kralja, a kako diše Šumadija, tako diše cela Srbija. Danas se rađa nova nada za Srbiju, oličena u Pokretu obnove Kraljevine Srbije i Demokratskoj stranci Srbije na putu koji je trasirao Karađorđe. Zajedno ćemo stvoriti nacionalnu, ali i demokratsku, snažnu državu” – izjavio je zamenik predsednika POKS, Mirko Čikiriz.\n“Na nama je da damo sve od sebe, da sadašnja Srbija zauzme mesto na Balkanu, kakvo joj po istoriji i pravdi pripada i kakvo zaslužuje. Biće to duga borba, zahtevaće strpljenje i trud, ali svakako neće biti teža od borbe koju su započeli naši preci 1804. godine na Sretenje kada su oslobađali Srbiju. Našom zaslugom vraćena je kruna na srpsku zastavu, a građanima ćemo omogućiti da se izjasne putem ustavotvorne skupštine ili referenduma da li žele da se kruniše Srbija” – izjavio je predsednik DSS, dr Miloš Jovanović.


University of Roehampton London - Ino agencija\nDržavni univerzitet u Londonu sa tradicijom od 175 godina. Broj 1 u Engleskoj za ples i igru. Univerzitet je mali i ima 10 hiljada studenata, te je rad zagarantovan u manjim grupama i postoji intimna atmosfera na predavanjima. Roehampton poseduje prelepi kampus i ima sve uslove za odličan studentski život.\nSam Univerzitet je mali i ima 10 hiljada studenata, te je rad zagarantovan u manjim grupama i postoji intimna atmosfera na fakultetima. Roehampton poseduje prelepi kampus i ima sve uslove za odličan studentski život (studentski dom, teretanu, jezero, različite studentske klubove i sportove…)\nUkoliko ste zainteresovani za Roehampton Univerzitet,pošaljite nam besplatan upit.


Sekretar MUP-a: Ne postoje paralelne strukture u policiji\nVesti Autor:Nenad Nešić09. nov. 202113:13 > 13:178 komentara\nU Palati Srbija održan je sastanak radne grupe Nacionalnog konventa o EU koja prati poglavlje 24 - Pravda, sloboda i bezbednost i pregovaračke grupe za to poglavlje kojom predsedava sekretar u MUP-u Zoran Lazić. Tema sastanka bile su reforme u policiji.\n„Izveštaj EU pozdravlja borbu protiv organizovanog kriminala i najnovija dešavanja, ali nas dalje kroz tužilaštvo i sudske presude očekuje da potvrdimo ono što je borba protiv organizovanog kriminala za ovih šest meseci ili godinu dana pokazala“, rekao je Lazić za N1.\nPrema njegovoj oceni, policija funkcioniše nesmetano i postoje evidentni rezultati, a da je pitanje novog direktora policije stvar konkursa koji će biti raspisan kada sadašnjem istekne mandat.\n„Reforma policije je veliki proces i za to je potrebno vreme“, ističe Lazić.\nLazić naglašava da ne postoje paralelne strukture u MUP-u.\n„Možda su u nekom prethodnom periodu postojali pojedinci, možda i sad postoje, kao u svakom kolektivu. Policija ima 45.000 ljudi, to je veliki sistem. Uvek ima nekog ko smatra da može nešto da uradi mimo zakona, a naše je da takve između sebe prepoznamo i da ih na adekvatan način sankiconišemo“, zaključio je Lazić.\nElek: Ključni problemi godinama isti\nBojan Elek iz Beogradskog centra za bezbednosnu politiku je rekao da se iz izveštaja Evropske komisije vidi da suštinski problem nije u kapacitetima i sposobnostima srpske policije već pre u načinu na koji se njome upravlja i kako je organizovan način rada.\n„EK je ocenila da postoji određeni napredak, ali da su ključni problemi, npr. u borbi protiv organizovanog kriminala, već godinama isti – da se kroz konačne presude pokaže da borba protiv organizovanog kriminala u Srbiji radi“, navodi Elek.\nPrema njegovim rečima, EK daje preporuku da je neophodno prilagoditi borbu protiv organizovanog kriminala strateški – fokusirati se na one grupe koje imaju znatne resurse i koje su internacionalno prisutne, a ne od slučaja do slučaja.\nBojan ElekMUP SrbijeNacionalni konvent o EUPolicijareformezoran lazić\nIntenziviraju se napadi na Donjeck, Zelenski – zapadna artiljerija „radi snažno“\npre 46 min 121\nDvostruko ubistvo u Zmajevu, tela muškarca i žene pronađena u porodičnoj kući


Velika gužva za Top 8 – devet ekipa dijele dvije pobjede - BIGportal.ba\nVelika gužva za Top 8 – devet ekipa dijele dvije pobjede\n4 Marta, 2020 4 Marta, 2020 0256\nKraljevski klub je odigrao očajno prvu četvrtinu, ali je uspeo da se vrati i zabeleži 21. pobedu.\nMadriđani su nakon prvih 10 minuta imali 14 poena zaostatka, ali su dobrom drugom i još boljom poslednjom četvrtinom preokrenuli rezultat.\nNajefikasniji je bio Rudi Fernandes sa 16 poena, dok su po 13 postigli Nikolas Laprovitola, Valter Tavares i Trej Tompkins.\nKod domaćih Rikardo Moraskini je ubacio 21, Vladimir Micov je imao 13 poena i šest skokova, dok je Kifer Sajks dodao 10 poena.\nCSKA – Zenit 86:78\nŽalgiris – Himki 96:85\nOlimpijakos – Panatinaikos 81:78\nASVEL – Valensija 72:65\nOlimpija Milano – Real Madrid 73:78\n18.45 Fenerbahče – Crvena zvezda\n20.00 Alba – Barselona\n20.15 Makabi Tel Aviv – Efes\n20.30 Bajern – Baskonija\nVažan trijumf ostvario je i ASVEL, koji je na svom terenu savladao Valensiju sa 72:65.\nNajbolji pojedinac na meču je bio Dejvid Lajti sa 20 poena, a dvocifren je još bio Džordan Tejlor sa 10 poena.\nKod španske ekipe Giljem Vives je ubacio 14, dok su po 11 postigli Kvino Kolom, Luis Laberi i Đoan Sastre.\nKošarkaši Olimpijakosa pobedili su Panatinaikos 81:78 u atinskom derbiju u okviru 27. kola Evrolige.\nMeč u dvorani “Mira i prijateljstva” u Pireju odlučen je posle neizvesne završnice tako što je Dešon Tomas promašio šut za produžetak.\nJunak tima iz Pireja bio je novajlija Šek Mekisik sjajnom rolom u finišu.\nNa minut i po do kraja je izveo potez meča sa zakucavanjem, a onda je uz koš pod faulom na 30 sekundi prelomio, iako je sve mogao da upropasti Kostas Papanikolau promašenim bacanjima.\nNa kraju je imao ukupno 22 poena, Papanikolau je dodao 12, a Tejlor Ročesti 11 koji su takođe imali dobre sekvence u finišu i dali veliki doprinos da se Olimpijakos revanšira velikom rivalu za poraz u prvom delu posle produžetaka.\nKod “zelenih” je najbolji bio Nik Kalates sa 18, a 12 je ubacio Tajris Rajs.\nPoraz Panatinaikosa leži i u činjenici da je jedinu trojku na utakmici dao tek tri i po minuta pre kraja, u 19. pokušaju, preko Kalatesa.\nOvim trijumfom borba za plej-of dobila je još veću dramu, pošto trenutno čak pet timova ima po 12 pobeda – Olimpijakos, Himki, Valensija, Žalgiris, Fenerbahče i Valensija, dok je PAO na 14, ali ima pretežak raspored.\nBorba za TOP 8 fazu polako ulazi u završnu fazu, a zanimljivo samo dve pobede dele ekipe od 7. do 15. pozicije.\nMeđu svim tim timovima je i Crvena zvezda, koja sa skorom 10-16 zauzima 15. mesto i u sredu gostuje Fenerbahčeu.\nNezaposleni ispred šaltera u redovima zbog osiguranja


Devetnaest južnokorejskih taoca napustilo Avganistan\nDevetnaest južnokorejskih taoca, koje su avganistanski talibani držali šest nedelja u zatočeništvu, napustilo je u petak Kabul, dok je vlada u Seulu demantovala da je ekstremistima platila otkup za njihovo oslobadjanje. Bivši taoci su sa aerodroma u Kabulu avionom Ujedinjenih nacija otputovali u Dubai, odakle će nastaviti put za Južnu Koreju, saopštio je neimenovani zvaničnik sa aerodroma u avganistanskom glavnom gradu.\nPortparo talibana Kari Jusef Ahmadi najavio je da će pobunjenici nastaviti da otimaju strance u Avganistanu, čime su uvećana strahovanja da je pristanak Seula da direktno pregovara sa ekstremistima samo pomogao da se talibani još više ohrabre za svoje akcije.\n"Uradićemo istu stvar sa drugim saveznicima u Avganistanu jer smo pronašli način koji se pokazao uspešnim", rekao je Ahmadi za AP u telefonskoj izjavi sa lokacije koja nije poznata.\nSvih 19 taoca, hrišćanski misionari iz Južne Koreje, oslobodjeni su u dva navrata u sredu i četvrtak na osnovu sporazuma koji je postignut izmedju talibana i zvaničnika iz Seula. Talibani su prvobitno oteli 23 južnokorejska taoca iz autobusa u provinciji Gazni, ali su ubrzo dvojicu muškaraca ubili, dok su dve žene oslobodili početkom avgusta.\nPrema sporazumu sa talibanima, Seul je ponovio ranije dato obećanje da će do kraja godine povući svojih 200 vojnika iz Avganistana i sprečiti misionare iz Južne Koreje da dolaze u Avganistan. To je talibanima bilo dovoljno da se odluče da oslobode taoce pošto su u medjuvremenu odustali od zahteva postavljenom Kabulu da oslobodi njihove saborce iz zatvora širom zemlje na jugu Azije.\nVisoki zvaničnik u Kabulu koji je pratio pregovore je izjavio da su vlasti Južne Koreje takodje platile otkup talibanima.\n"Definitivno je bilo novca, ali ja ne znam koliki je iznos u pitanju", rekao je taj neimenovani zvaničnik.\nSeul je odbacio takve tvrdnje, insistirajući da nikakvog drugog sporazuma nije bilo osim onog sa kojim je upoznata javnost.


Nemačka: Evro nije precenjen\nEvro trenutno nije precenjen, a devizni kursevi ne treba da budu korišćeni za podsticanje konkurentnosti, saopštila je danas nemačka vlada, odbacivši pozive Francuske da se ograniči nedavni rast zajedničke evropske valute.\nNemačka vlada veruje da evro trenutno nije precenjen - izjavio je portparol vlade u Berlinu Štefen Zajbert. „Ono što sada vidimo je rast vrednosti evra kao reakciju na ozbiljnu depresijaciju s početka krize u evrozoni“.\nMinistar finansija Francuske Pjer Moskovisi je u Parizu rekao da precenjeni evro šteti ekonomskom rastu, i da bi o tome trebalo razgovarati na sastanku ministara finansija evrozone i grupe 20 najrazvijenijih privreda sveta (G20).\nMoskovisi je naveo da je za nedavni rast evra, koji delom može da se objasni popuštanjem krize u evrozoni, odgovorna i monetarna politika u nekim zemljama. Moskovisi smatra da bi evropski ministri finansija trebalo da razgovaraju o tome koja je pravedna vrednost evra, i koji su načini da se ona postigne.\nFrancuski predsednik Fransoa Oland izjavio je juče da vrednost evra ne može zavisiti od volje tržišta.\nBerlin, sa druge strane, misli da nema mesta uzbuni. “Najnoviji skok zajedničke evropske valute pokazuje da finansijska tržišta ponovo veruju u evro. To nije loša stvar”, ocenio je Zajbert.


isplata | CazinNET\npenzije, isplata, bosna i hercegovina\nNa temelju Zakona o MIO/PIO biće obračunate i isplaćene prema koeficijentu 1,816, što znači da iznosi ostaju isti.\nIsplata penzija za septembar će početi 5. oktobra, odlučeno je na sjednici Upravnog odbora Federalnog zavoda MIO/PIO.\nU utorak je u Federaciji BiH počela isplata penzija za august.\nZahvaljujući poboljšanoj naplati doprinosa, kao i kreditnim sredstvima komercijalnih banaka i sredstvima BH Pošte, tokom dana bit će uplaćena sva potrebna sredstva za isplatu penzija korisnicima s prebivalištem u BiH, doznaje se u Federalnom zavodu za mirovinsko i invalidsko osiguranje.\nduško vujošević, partizan, isplata, dugovanja\nŠarović: Ne vode se pregovori o otplati ratnog duga za gas\nmirko šarović, isplata, dugovi, gas\nRusija samo BiH isplatila klirinški dug u dolarima\nRusija je danas uplatila BiH klirinški dug u iznosu od 125.157.834 dolara, potvrđeno je u Ministarstvu finansija i trezora BiH.\nMinistar finansija i trezora BiH Vjekoslav Bevanda i zamjenik ministra finansija Rusije Sergej Storchak potpisali su 21. marta u Moskvi Sporazum o reguliranju obaveza bivšeg ŠSR-a prema BiH.


Održana treća sednica SO Svrljig (VIDEO) - Svrljiske novine\nTačnije radi se o formiranju industrijske zone. O tome se priča mesecima, sada smo počeli sa radom. Radi se o parcelama stare fabrike ,,Progres” i parcelama ,,Zelenog vrha” u ukupnoj površini od oko 4,5 ha, rekao je Mihajlović.\nNa dnevnom redu bilo je i redovno usvajanje izveštaja PU ,,Poletarac” kao i davanje saglasnosti na godišnji Program rada PU ,,Poletarac”.\nOpozicioni odbornici Oliver Đorđević, šef odborničke grupe ‚‚Pokreta za spas Svrljiga”, i njegova kolegenica Emina Žikić bili su konstruktivni i pored umerene i dobronamerne kritike davali su razne predloge za poboljšanje života svih građana opštine Svrljig.\nSledećaNa prvom humanitarnom ,,Bazaru” u Svrljigu prikupljeno 156.447 dinaraNext


Djilas: Izgradnja spalionice u Vinči najveća pljačka u istoriji Srbije\nBeta 27. oktobra 2019. 12:10\nPredsednik Stranke slobode i pravde (SSP) Dragan Djilas izjavio je danas da je izgradnja spalionice u Vinči „najveća pljačka u istoriji Srbije“, kao i da je od Beogradjana „ukradeno 1,8 milijardi evra“.\n„Direktan trošak spalionice je 1.148.000.000 evra. Ako na tu cenu dodamo obavezu da plaćamo svaku tonu spaljenog smeća kao i otkup struje po duplo višim cenama od tržišnih, dolazimo do ukupnog troška od dve milijarde evra. To će Beogradjani plaćati narednih 30 godina“, naveo je Djilas u pisanoj izjavi.\nOn je naveo da umesto toga može, kao što je predloženo, da se napravi spalionica uz ulaganje 179 miliona evra, pri čemu bi struja koja se proizvodi ostala vlasništvo grada, a sve bi se finansiralo kreditom EIB ili EBRD sa rokom otplate od 30 godina.\n„Sve sa kamatom, taj projekat bi koštao 200 miliona evra. Razlika u ceni izmedju ova dva projekta je 1,8 milijardi evra. Toliko je ukradeno od Beogradjana. Reč je o najvećoj pljački u modernoj istoriji Srbije u koju je umešana i francuska kompanija SUEZ“, rekao je Djilas.


Prvi potpredsednik Vlade i ministar spoljnih poslova Republike Srbije Ivica Dačić razgovarao je danas sa nerezidencijalnim ambasadorom Republike Kazahstan u Republici Srbiji, sa sedištem u Budimpešti, Nurbahom Rustemovom.\nTokom susreta razmotrena su aktuelna bilateralna pitanja i mogućnosti za njihovo unapređenje, pre svega u ekonomskoj oblasti.\nMinistar Dačić ukazao je na značaj nedavne posete predsednika Kazahstana Nursultana Nazarbajeva, jer je to pokazatelj intenziviranja saradnje dveju zemalja, kao i podsticaj kompanijama dve države da smelije ostvaruju poslovne aranžmane. Takođe, ocenio je da su odnosi Srbije i Kazahstana dobri i bez otvorenih pitanja.\nAmbasador Rustemov je potvrdio značaj prve posete kazahstanskog predsednika, posebno što do nje dolazi u godini u kojoj se obeležava dvadesetogodišnjica uspostavljanja diplomatskih odnosa dveju zemalja.\nKljučne reči: Kazahstan Ivica Dačić


Рената Пинџо: Развој домаћег туризма приоритет у 2015. - Врњачка Бања\nRenata Pindžo: Razvoj domaćeg turizma prioritet u 2015.\nHome > Poslovne vesti > Renata Pindžo: Razvoj domaćeg turizma prioritet u 2015.\nPosted on 9. februara 2015. 25. marta 2015. by Milena Babić\nBEOGRAD – Razvoj i podsticanje domaćeg turizma jedan je od ključnih prioriteta u ovoj godini na kojem će raditi svi koji su u našoj zemlji uključeni u institucije koje se bave turističkom privredom, najavila je danas Renata Pindžo, pomoćnica ministra trgovine, turizma i telekomunikacija.\n„Nastavićemo sa ulaganjima u već pripremljene infrastrukturne projekte. Imaćemo program podrške malim i srednjim preduzećima koji je usmeren na unapređenje kvaliteta turističke ponude. Nastavićemo da promovišemo Beograd kao vodeću turističku destinaciju“, rekla je Pindžo za Tanjug.\nOna je istakla da je, prema podacima Skijališta Srbije, januar ove godine bio rekordan od osnivanja tog preduzeća, ostvareno je 253.000 skijaških danas, što je više od dva miliona vožnji.\nTo ukazuje da će zimska turistička sezona biti izuzetno dobra, a ulaganja u zimske turističke centre, na Kopaoniku, Zlatiboru i Staroj planini, pokazala su se kao opravdana.\nPindžo je podsetila da je za prvih 11 meseci prošle godine ostvaren devizni priliv od turizma u iznosu od 1,17 milijardi američkih dolara, pa dešavanja u decembru i dobri rezultati zimske turističke sezone, daju za pravo da se očekuje da rezultati prevaziđu i one iz 2013. kada je od turizma ostvareno 1,57 miliona dolara deviznog priliva.\nOna je podsetila da je od početka rada ove vlade, od ekspozea premijera Aleksandra Vučića, turizam prepoznat kao velika razvojna šansa za našu zemlju.\nUprkos merama štednje turizam je uspeo da se izbori za sredstva u budžetu jer rezultati koje ostvaruje svrstavaju ga u jednu od najrazvijenijih privrednih oblasti u zemlji, istakla je Pindžo.\nPrema njenim rečima akcenat će ove godine biti i na manifestacionom turizmu, jer pored manifestacija koje su već postale brend – Egzit, Guča i Bir rest, u našoj zemlji postoji još oko 1.200 manjih manifestacija koje takođe interesantne za turiste.\nBanje su, iza Beograda, najposećenija mesta u Srbiji, rekla je Pindžo i dodala da se nada da će što skorije biti rešeni imovinsko pravni odnosi i da će kapital stići u banjska mesta kako bi se proširili smeštajni kapaciteti i unapredila ponuda usluga.\nKulturno tematske rute su uvek interesentne, a sve više stranaca zainteresovano je za biciklizam naročito za ture u toku Dunava, istakla je ona.\n„Za nas je Dunav veoma važan i posvetićemo mu veliku pažnju u narednom periodu. U toku je realizacija velkog projekta, koji je godinama pripreman u saradnji sa lokalnom samoupravom a finanrisra se iz evropskiih IPA fondova. To je rekonstrukcija i revitalizacija Golubačke tvrđave“, podsetila je ona.\nPrema njenim rečima u narednom periodu biće razmatrano i koliko država može da uloži u infrastrukturne projekte duž toka Dunava koji su neophodni za razvoj nautičkog turizma koji u Srbiji ima veliku perspektivu.\nIzvor: Foto Tanjug/video, 09.02.2015 10:21


18.04.2009 u 22:00\nPartizanu treća uzastopna titula\nBEOGRAD – Košarkaši Partizana osvojili su treću uzastopnu titulu šampiona Jadranske lige, pošto su u Beogradskoj areni pobedili zagrebačku Cibonu sa 63:49 (17:9, 21:18, 9:16, 16:6) u finalu tog regionalnog takmičenja. Najefikasniji u Partizanu bio je Novica Veličković, koji je 14 od ukupno 17 poena postigao u prvom poluvremenu. Veličković je zabeležio i osam skokova. Stefon Lazmi je dao...\nPartizan u finalu fajnal fora posle pobede nad Zvezdom\nKošarkaši Partizana plasirali su se u finale završnog turnira Jadranske lige pošto su večeras u Beogradskoj areni pobedili Crvenu zvezdu sa 64:58 (13:11, 18:12, 15:15, 18:20). Partizan, koji brani trofej, u finalu će igrati protiv Cibone, koja je ranije danas savladala Hemofarm sa 77:65. Najefikasniji u ekipi Partizana bio je Milenko Tepić sa 14 poena, dok je Stefon Lazmi postigao poen manje,...\nCibona prvi finalista\nU prvom meču polufinala regionalne košarkaške NLB lige, Cibona je savladala Hemofarm Štadu sa 77:65 (24:11, 20:21, 21:17, 12:16). Utakmica je, takoreći, rešena u prvoj četvrtini, kada je ekipa iz Zagreba povela s 15 poena razlike (20:5, 9. minut), a najveća prednost je viđena u narednoj deonici – 31:14. Vrščani su uspeli u nastavku da se primaknu na pet poena, ali nisu imali snage za više...\n16.04.2009 u 12:00\n„Večiti” pune Beogradsku arenu\nAkteri završnog turnira regionalne košarkaške lige koji danas počinje u Beogradskoj areni, otkrili su karte. Ako je suditi po atmosferi na konferenciji za novinare, ljubitelje košarke očekuju tri izuzetno zanimljiva meča, žestoka i fer borba, a predstavnici Partizana, Crvene zvezde i Hemofarma, kao i generalni direktor NLB lige Roman Lisac istakli su da boljeg mesta za krunu sezone od Beograda...\nSrpski trio protiv Cibone\nU poslednjem kolu košarkaške NLB lige rešiće se jedino parovi polufinalnih susreta na završnom turniru koji će se odigrati od 17. do 19. aprila. O tome, reklo bi se, najviše će da odlučuje duel Budućnosti i Crvene zvezde u Podgorici, u kojem bi poraz „crveno-belih” najverovatnije značio da će se za finale boriti sa Partizanom, a ne sa Cibonom. Učešće srpskog trija Partizana,...\nSrpski trio vodi glavnu reč\nPosle trećine ligaškog dela NLB lige košarkaša, na vrhu tabele su tri srpska tima. Naši „večiti“ rivali su ostali u tandemu na čelnoj poziciji (skor 8 – 1), pobedama nad slovenačkim timovima koji su imali crni vikend pošto su izgubili Helios od Zvezde u Beogradu, Olimpija od Partizana u Ljubljani i Krka od Zagreba u Hrvatskoj. Na trećem mestu, sa dva poraza, nalazi se Hemofarm...\nČelnici NLB lige žele da smanje broj klubova iz Srbije\nGostovanje FMP Železnika u Domžalama i poraz od slovenačkog Heliosa, već danima je aktuelna tema u košarkaškim krugovima. Čelnici tima iz Železnika na brojne komentare oglasili su se saopštenjem u kojem ističu: „KK FMP je grubo oštećen suđenjem Pehara i Muhvića, koji su svojim odlukama direktno uticali na rezultat. Navedene sudije već duže vreme smišljeno i tendenciozno sude na štetu...\nDerbi rešen u poslednjem minutu\nKošarkaši Crvene zvezde slavili su na gostovanju u Železniku 84:78 (11:22, 18:21, 27:19, 28:16) u derbiju prvog kola NLB lige. Meč su obeležila dva potpuno različita poluvremena, a „crveno-beli” su prvi put došli u vođstvo minut pre kraja. Domaćin je potpuno dominirao u prvom poluvremenu. Predvođen Labovićem i Jeremićem na odmor je otišao s dvocifrenom prednošću (43:29). U jednom...\nPartizan nastavio trofejni niz\n„Šampionski prsten NLB lige nije baš kao onaj koji se dobija u NBA ligi, ali ću ga svejedno zadržati, pošto sam naporno radio za njega”, rekao je Partizanov „plejmejker” Milton Palasio posle subotnjeg trijumfa „crno-belih” košarkaša na finalnom turniru regionalnog takmičenja u Ljubljani. Srpski šampion ubedljivo je savladao Hemofarm u finalu (69:51), još lakše...\n26.04.2008 u 20:00\nPartizan odbranio titulu u Jadranskoj ligi\nLjUBLjANA – Košarkaši Partizana odbranili su titulu u Jadranskoj ligi, pošto su u finalu završnog tunira u Ljubljani pobedili vršački Hemofarm sa 69:51 (18:15, 22:12, 19:11, 10:13). Najefikasniji u pobedničkom timu bio je Nikola Peković sa 22 poena, a sledili su ga Uroš Tripković sa 13 i Slavko Vraneš sa 12 poena. Hemofarm su predvodili Stefan Marković sa 11 i Rol Maršal sa 10 poena. ...\n18.06.2021 u 14:15\nBrojevi stabilni, vakcinacija jedino rešenje


Buš traži veće fondove za zaštitu nacionalnih parkova\nPredsednik Buš traži od Kongresa veliko povećanje fondova za američke nacionalne parkove. Novinarka Glasa Amerike, Pola Vulfson, izveštava da bi u trenutku kada predsednik predlaže smanjenje troškova za mnoštvo unutrašnjih programa, parkovi mogli da dobiju veliki budžetski podsticaj.\nZajedno sa Sekretarijatom za odbranu, američka Nacionalna parkovska služba je jedan od velikih dobitnika u predsednikovom predlogu federalnog budžeta za narednu fiskalnu godinu.\nPredsednikov okvir troškova za 2008, obuhvata veliko povećanje fonda za svakodnevno održavanje parkova. Ali administracija predsednika Buša gleda i prema budućnosti – traži da Kongres podrži partnerstvo vlade i privatnog sektora, koje bi moglo da donese tri milijarde dolara za poboljšanje parkova tokom naredne decenije.\nSve se to predviđa u okviru priprema za obeležavanje stogodišnjice Nacionalne parkovske službe 2016. i očuvanje američkih parkova za buduće naraštaje. Predsednik Buš je skrenuo pažnju na svoj predlog prilikom jučerašnje posete Nacionalnom parku Šenandoa u Virdžiniji, tokom koje je naglasio da parkovski sistem predstavlja «nacionalno blago».\n«Naši parkovi će 2016. obeležiti stogodišnjicu i smatramo da bi životni cilj ove zemlje trebalo da bude njihova priprema, čuvanje, konzerviranje parkova, kako bi oni uoči stogodišnjice postali važni za američki narod.»\nNacionalni park Šenandoa je jučerašnjeg zimskog dana bio gotovo pust, a vrlo niska temperatura je ograničila predsednikovu posetu na rustičnu planinsku kuću pored veoma slikovitog puta kroz park. Posle sastanka sa zvaničnicima parkovske službe i liderima raznih privatnih organizacija koje podržavaju parkovski sistem, predsednik se kratko obratio novinarima i objasnio da će federalna vlada svake godine tokom naredne decenije izdvajati po stotinu miliona dolara u specijalni fond za poboljšanje parkova. Predsednik je rekao da će istu sumu obezbediti i privatni darodavci.\n«Tražimo od privatnog sektora da priloži do milijarde dolara u narednih deset godina da bi pomogao ovom parkovskom sistemu da bude vitalan i jak i da proslavi stogodišnjicu tog sistema. Koliko budu priložili naši sugrađani, bilo kroz fondacije, korporacije ili pojedinačno, federalna vlada će izdvojiti istu sumu.»\nIako je Nacionalna parkovska služba uspostavljena 1916, prvi nacionalni park, Jeloustonski, otvoren je u stvari 1872. Parkovska služba danas održava 390 lokaliteta širom zemlje, od ogromnih parkova sa planinskim vencima, rekama i potocima i pešačkim stazama, do istorijskih objekata kao što je Bela kuća.


Časopis Industrija :: AMPER 2018 - 26 godina tradicije!\nAMPER 2018 - 26 godina tradicije!\n08.02.2018 Komentari: 0\nAMPER je međunarodni sajam fokusiran na elektrotehniku, elektroniku, automatizaciju, komunikaciju, osvetljenje i sigurnosne tehnologije i najveći u ovoj oblasti u Češkoj i Slovačkoj. Spada među najvažnije događaje u ove tematike u Centralnoj Evropi.\n26. izdanje sajma AMPER održaće se od 20. do 23. marta 2018. godine u izložbenom centru Brno u Češkoj.\nPosetioci sajma predstavljaju globalnu mešavinu stručnjaka, industrijskih profesionalaca i profesionalnu javnost.\nOrganizatori sajma nastavljaju da se unapređuju na veoma uspešnoj prošlosti. Prošle godine je na manifestaciji učestvovalo 600 izlagača iz 22 zemlje, a sajam je privukao 43 000 posetilaca. Trenutna očekivanja su da će AMPER 2018 premašiti ove brojeve uz sve veće interesovanje međunarodnih izlagača i posetilaca.\nSajam takođe posvećuje veliku pažnju osiguravanju sveobuhvatnog programa aktivnosti. Teme u fokusu na AMPER 2018 uključuju IoT i Industriju 4.0. Stručne konferencije, predavanja i radionice o čisto tehničkim temama i standardima, kao i teme orijentisane ka međunarodnoj trgovinskoj saradnji i izvozu.\nOpšta javnost sigurno će ceniti predavanja o održivosti energije i samoodrživosti. Tradicionalni projekti su ponovo deo dnevnog reda, uključujući AMPER SMART CITI, AMPER START UP i AMPER MOTION koji je najveća izložba elektromobilnosti u Češkoj.\nZLATNI AMPER takmičenje za prestižnu nagradu najuglednijeg izlagača na sajmu će ponovo prepoznati kompanije sa sposobnošću da dizajniraju i proizvode novi, svetski konkurentni proizvod, koristeći inovativne istraživačke i razvojne aktivnosti.\nUradite ranu rezervaciju i iskoristite posebne pogodnosti za izložbeni prostor.\nPosetite zvaničnu web stranicu www.amper.cz/en.html gde možete naći obrazac za prijavu, detaljne informacije o sajmu i kontakte sa članovima tima AMPER 2018 koji će vam biti drago pomoći.


Novi štrajk radnika u Grčkoj\nZaustavljeni vozovi u Atini\nTramvaji i metro u Atini danas ne rade, dok su i novinari započeli 24-časovni štrajk zbog talasa otkaza\nRadnici grčkog javnog transporta i novinari započeli su jednonedeljni štrajk protiv nove runde mera štednje koje priprema vlada u Atini.\nTramvaji i metro u Atini danas ne rade, dok su i novinari započeli 24-časovni štrajk zbog talasa otkaza. 48-časovni štrajk trebalo bi da počne sutra, uključujući tročasovnu obustavu rada kontrolora vazdušnog saobraćaja.\nGrčka vlada je predložila smanjenje troškova, beneficija i penzija u vrednosti od 17 milijardi dolara o čemu bi parlament prekosutra trebalo da glasa. Grčki zajmodavci zatevaju sprovođenje reformi na tržištu rada u zamenu za pružanje nove tranše zajma kako bi se sprečio bankrot Grčke.\nGrčki premijer Antonis Samaras je u nedelju upozorio na rizike sa kojima će zemlja biti suočena ako parlament ne bude odobrio te mere, rekavši da bi zemlja mogla da bude primorana da napusti evrozonu.\nČak i nakon višenedeljnih pregovora vladajuća koalicija nije bila u stanju da postigne sporazum o obimu reformi.\nGrčka je već petu godinu u recesiji dok je više od četvrtine radne snage u toj zemlji nezaposleno.


Radovi menjaju trasu gradskih autobusa: Pogledajte kuda će od ponedeljka ići linije 25 i 26\nRadovi će se izvoditi od 28. februara od devet sati do 7. marta\nZbog radova na popravci kvara na kanalizacionom kućnom priključku u ulici Maksima Gorkog, na delu od Novopazarske do ulice Cara Nikolaja II, doći će do promene u radu linija javnog prevoza.\nRadovi će se izvoditi od 28. februara od devet sati do 7. marta.\nVozila sa linija broj 25, 25P, 26 i 26N će u smeru ka Kumodražu i naselju Braće Jerković saobraćati ulicama Golsvordijeva, Krunska, Trnska, Mileševska, Cara Nikolaja II, Maksima Gorkog i dalje redovnom trasom.\nU smeru ka gradu ta vozila će saobraćati ulicama Maksima Gorkog, Cara Nikolaja II, Makenzijeva, Kursulina, Trnska, Mileševska, Sinđelićeva i dalje redovnom trasom, saopštio je Sekretarijat za javni prevoz.\nPrivremeno se uspostavlja stajalište "GO Vračar 1" u smeru ka Kumodražu i naselju Braće Jerković, u Mileševskoj ulici ispred objekta sa kućnim brojem 14, oko 30 metara posle pešačkog prelaza u zoni raskrsnice sa Sinđelićevom ulicom.\nTakođe, privremeno se uspostavlja i stajalište "Pijaca Kalenić 1" u smeru ka gradu u Sinđelićevoj ulici, ispred objekta MAXI-ja, oko 20 metara posle pešačkog prelaza u zoni raskrsnice sa Mileševskoj ulici.\nIzmena režima javnog prevoza Linija 25 Radovi Sekretarijat za saobraćaj


Njihov advokat Aleksandar Jokić objasnio je da odbrani nije predočen nijedan dokaz protiv Seferovića, piše Srpskainfo.\n– U suštini, u Republičkom javnom tužilaštvu nam nisu predočeni nikakvi dokazi i dok god je takva situacija, Seferovići će se braniti ćutanjem - izjavio je advokat Aleksandar Jokić.\nOsumnjičeni Seferović, koji je javnosti mnogo poznatiji kao optuženi u slučaju koji se vodio za smrt Sarajlije Dženana Memića i u kojem je oslobođen krivice, u novom slučaju trgovine decom u Srpskoj tereti se da je kupio, odnosno na ime dobijanja pristanka za zaključenje prisilnog braka, isplatio novčani iznos od 2.000 maraka majci za njenu maloletnu kćerku (15).\nOsim Seferovića, za teško krivično delo prijavljena je i Almasa Suljemanović, majka maloletne devojčice, kojoj je novac za prodaju ćerke isplaćen preko Western Uniona.\nPortal Srpskainfo je još u martu ove godine ekskluzivno pisao o ovom slučaju, nakon što je tokom redovne policijske akcije protiv prosjačenja na ulicama Banjaluke pronađena maloletnica s bebom.\nČetiri meseca kasnije, MUP Republike Srpske podneo je izveštaj Republičkom javnom tužilaštvu zbog krivičnog dela trgovina decom protiv Ljube Seferovića iz Sarajeva, njegovog sina Jasmina, te Almase Suljemanović iz Mostara, majke maloletne devojčice, koja je prodana za 2.000 maraka.\n– Ljubo Seferović je kupio, odnosno na ime dobijanja pristanka za zaključenje prisilnog braka isplatio novčani iznos od 2.000 maraka majci za njenu ćerku. Majka devojčice Almasa Sulejmanović sumnjiči se da je dala pristanak za zaključenje prisilnog braka i da je prodala svoju kćerku za novčani iznos od 2.000 KM – naveo je izvor iz istrage.


DERMOSKOP VIDI svaku promenu: Proverite mladeže na vreme - Zena.rs\nDERMOSKOP VIDI svaku promenu: Proverite mladeže na vreme\nSve učestalije promene na koži posledica su savremenog načina života, a pre svega zagađenosti životne sredine, prekomernog izlaganja sunčevom zračenju i stresa. Neke od promena na koži prave samo estetske, a neke i zdravstvene probleme, među kojima su i oni najteži, kao što je melanom, jedan od najzloćudnijih tumora.\nDermoskop vidi svaku promenu Foto: Profimedia\nZna se da je dobra dijagnostika pola izlečenja, a kada je reč o promenama na koži, dermoskopija, odnosno pregled dermoskopom, predstavlja dragocenu dopunu kliničkom pregledu i smernicu za dalje lečenje. Ovaj pregled, ističe dr Vesna Ignjatović Stojiljković, specijalista kapilitologije i kozmetologije i vlasnica centra „Dr Vais“, daju veoma jasnu sliku same promene na koži jer savremeni aparati skenerskopi promene uvećavaju do 650 puta.\nNE BOLI I POUZDANA JE\nNa ovaj način omogućava se i pregled mladeža i drugih izraslina na koži, koje se nalaze na skrivenim mestima, na pregibima i ispod kose, što uopšte nije retkost.\n– Digitalna dermoskopija sa softverskom analizom je najsavremenija dijagnostička metoda i primenjuje se tek desetak godina. Potpuno je bezbolna i veoma pouzdana jer se njena tačnost kreće između 95 i 99 odsto – kaže doktorka i dodaje da se dermoskopija najviše koristi za pregled mladeža i ostalih pigmentnih promena na koži, te za otkrivanje melanoma, odnosno karcinoma kože.\nSavremeni skenerskopi mladeže i ranice mogu da uvećaju i do 650 puta, što lekaru znatno olakšava postavljanje dijagnozeFoto: Profimedia\nIzvodi se specijalizovanim instrumentom kojim se radi mikroskopska analiza promene po slojevima. Na snimku se analiziraju specifične morfološke strukture koje golim okom nisu vidljive, a od neprocenjivog su značaja u postavljanju dijagnoze. Snimak se čuva i posle određenog perioda upoređuje s novim nalazom.\nMELANOM JE SVE ČEŠĆI\n– Digitalna dermoskopija omogućava izračunavanje dermoskopskog skora, kojim se određuje dalja sudbina promene na koži. Na osnovu postavljene dijagnoze određuje se najbezbednija i najefikasnija metoda za njeno uklanjanje – kaže naša sagovornica.\nOna navodi da je u poslednjih dvadesetak godina broj osoba sa melanomom u stalnom porastu. Jedna od osnovnih odlika ovog karcinoma koja zahteva poseban oprez jeste njegov nepredvidiv razvoj i činjenica da se može javiti u obliku bezazlenog mladeža na koži koji podseća na bradavicu, keratozu, ranicu.\nZato je važno raditi samopregled kojim je moguće uočiti prve sumnjive promene, a posebno treba pregledati regije koje nisu dostupne oku, kao što su leđa i koža ispod kose.\nTamni mladeži su sumnjiviFoto: Profimedia\nDr Vesna Ignjatović Stojiljković ističe da redovne samopreglede i preglede treba da rade sve osobe nakon puberteta, a posebno one koje imaju mnogo mladeža, svetlu boju kože, kose i očiju i lako gore na suncu. Posebnu pažnju treba obratiti na mladeže koji menjaju oblik, veličinu, boju, bole ili svrbe, te na sve promene na koži koje se izdvajaju i ne liče na druge, i mladeže koji su veoma tamni.


Kada i gde se održava Microsoft Sinergija 10?\nSinergija 10 biće održana u periodu od 16. do 19. novembra 2010. u Sava Centru u Beogradu.\nKome su namenjena predavanja u sklopu Microsoft Sinergije 10?\nSinergija 10 namenjena je prvenstveno IT javnosti, ali Sinergija ima potencijal da preraste u sveobuhvatnu društvenu mrežu ljudi koji su otvoreni, iskusni, voljni da svoja znanja dele i prošire sa drugima. Ova mreža se proteklih 9 godina sve brže širi i van tradicionalne niše IT stručnjaka.\nKotizacije za konferenciju prodavaće se u tri perioda. U Super promotivnom periodu koji počinje 24. juna i traje do 15. septembra 2010. moći ćete da nabavite svoju kotizaciju po ceni od 22 050 RSD. U promotivnom periodu koji će trajati od 15. septembra do 15. oktobra, kotizacija će koštati 33 075 RSD, a do samog početka konferencije kotizacije će se prodavati po standardnoj ceni od 44 100 RSD. Ukoliko želite da postanete deo Sinergije, iskoristite promotivni period i registrujete se za učešće već danas.\nPromo kod se unosi samo ukoliko ste ga dobili putem emaila kao partner Konferencije ili kao učesnik u posebnom svojstvu. Promo kod vam takođe možete biti dodeljen od strane partnera sa kojim sarađujete ukoliko je isti učestvovao ili posredovao u realizaciji vaše registracije. Promo kod vam obezbeđuje posebne uslove, akcijske popuste ili neki drugi vid dodatne vrednosti na vašu prijavu za Sinergija10 Konferenciju.\nKotizacija za Microsoft Sinergiju 10 za učesnike obezbeđuje pristup svim predavanjima u okviru konferencije, ručak, pristup izložbenim prostorima, pauze s osveženjem, pristup svim zabavnim sadržajima, pristup zaštićenim delovima portala Sinergije i konferencijske materijale.\nKotizacija za novinare obezbeđuje pristup Press Centru i dostupnim resursima u Press Centru na SInergiji 10, kao i pristup zaštićenim delovima portala Sinergije predviđenim za novinare.\nUkoliko ispred svoje kompanije želite da prijavite više ljudi za konferenciju Sinergija10, prilikom registracije kao tip učesnika odaberite "kompanija". Poslednje polje u registracionom formularu zahteva da unesete broj učesnika koji će iz Vaše kompanije učestvovati na Sinergiji. Nakon uspešno izvršene grupne registracije na email adresu koju ste uneli će vam stići predračun za ukupan broj kotizacija koje su uključene u vašu grupnu registraciju.\nNakon što je uspešno izvršena registracija grupe učesnika za Sinergiju, osobu čiji podaci su navedeni u okviru registracione forme kontaktiraće operater Sinergija Call Centra, kako bi se obezbedile informacije i o ostalim registrovanim učesnicima, neophodne da bi svi kotizacioni paketi učesnika bili pripremljeni za Sinergiju.\nKonačan raspored događanja na konferenciji Microsoft Sinergija 10 biće objavljen u septembru na Sinergija portalu. Na konferenciji ćete uz akreditaciju dobiti agendu koja sadrži detaljan raspored svih predavanja po danima, temama i salama, kao i popis svih predavača.\nZa sva pitanja možete se obratiti Sinergija timu na info@mssinergija.net, ili kontaktirati operatere Sinergija Call Centra, na brojeve telefona +381 11 330 66 30 i +381 11 330 66 31, svakog radnog dana, u periodu od 9 do 17 časova.


Volters: "Velika pobeda" - Sportske.net\nVolters: "Velika pobeda"\nKošarkaš Crvene zvezde Nejt Volters rekao je da je njegova ekipa večeras protiv Armanija ostvarila važnu pobedu u Evroligi i da čini sve kako bi pomogao ekipi da ostvari što bolje rezultate.\n"Ovo je dobra pobeda, posebno posle teških putovanja. Odigrali smo dobro protiv dobrog tima, ovo je velika pobeda za nas. Moramo da nastavimo naporno da radimo i da pokušavamo da pobedjujemo. Saigrači i trener imaju poverenja u mene, moram još malo da se priviknem na novi klub. Pokušavam da uradim sve što mogu da pomognem ekipi. Drago mi je što sam ovde, svi su do sada bili sjajni prema meni", rekao je Volters novinarima u Beogradskoj areni.\nZvezda je večeras u Beogradu pobedila italijanski Armani sa 83:70, a osim Marka Simonovića (23 poena) dobru partiju pružio je i Nejt Volters, koji je postigao 14 poena u poslednjoj četvrtini.\nAmerički košarkaš rekao je da mu je drago što je konačno odigrao dobru utakmicu.\n"Prvi put igram Evroligu, to je kvalitetno takmičenje, sve utakmice su teške. Imamo još mnogo toga da uradimo, moramo da nastavimo da radimo naporno, idemo utakmicu po utakmicu. Imam velika očekivanja od sebe, pokušavam da pomognem ekipi bez obzira da li sam u timu, imamo dobre igrače i navijam i sa klupe. Dobro je što sam pogodio neke šuteve, moram da nastavim da treniram, a pokušavam da obavim svoj deo kada mi se ukaže prilika", dodao je on.\nKošarkaš Zvezde Stefan Jović rekao je da je njegova ekipa odigrala odlično u odbrani.\n"Velika pobeda nad velikim timom. Svi znamo kakvu smo etapu imali pre ove utakmice, imali smo samo jedn trening oporavka, bez adekvatnog skautinga protivnika. Bilo je mnogo stvari, ali uspeli smo da odigramo dobru, tvrdu utakmicu, da spustimo Armani na šezdesetak poena, što je za njih ispod svakog nivoa s obzirom da postižu preko 90. Pokazali smo da živimo odbrane i kad tako igramo sve ekipe imaju problem protiv nas", rekao je Jović.\nOn je dodao da je od prvog zajedničkog treninga znao da je Nejt Volters dobar igrač.\n"Kada je došao Nejt rekao sam da se radi o zaista dobrom igraču i da će biti veliko pojačanje, drago mi je što je to pokazao. Treba imati strpljenja za svakog stranca, a posebno za Amerikanca, a kako vreme bude odmicalo biće sve bolji", rekao je Jović.\nZvezda sada ima skor od po četiri pobede i poraza, a Jović je rekao da žali zbog poraza u Kazanju.\n"Svi smo tamo igrali loše i na kraju nismo uspeli da odbranimo poslednji napad, a da smo mogli da biramo da ispadne ovako, svi bismo oberučke prihvatili", dodao je Jović.


Rusija savetuje Ukrajinu da se upozna sa odlukom Međunarodnog suda - Sputnjik Srbija\n18:46 03 Jul 2020\n15:00 02.05.2017 (osveženo 15:04 02.05.2017) Preuzmite kraći link\nMinistarstvo spoljnih poslova Rusije preporučuje ukrajinskoj strani da se pre nego što objavi svoju pobedu pažljivo upozna sa odlukom Međunarodnog suda o tužbi Kijeva protiv Moskve.\nRanije je Međunarodni sud pravde UN u Hagu objavio prvostepenu odluku po tužbi Ukrajine protiv Rusije, u kojoj je odbio da udovolji zahtevu Kijeva da uvede privremene mere protiv Rusije zbog kršenja Konvencije o borbi protiv finansiranja terorizma, ali je delimično udovoljio zahtevima Kijeva po drugoj tužbi — o kršenjima Konvencije o ukidanju rasne diskriminacije.\n„Uzeli smo u obzir brojne komentare ukrajinskih zvaničnika, raznih stručnjaka i medija u vezi sa odlukom Međunarodnog suda za privremene mere od 19. aprila u vezi sa žalbom Ukrajine protiv Rusije o međunarodnoj borbi protiv finansiranja terorizma i Međunarodnoj konvenciji o ukidanju rasne diskriminacije. U njima je ova odluka proglašena za ’nesumnjivu pobedu‘, ’uspeh‘ Kijeva, jer je sud, prema rečima ukrajinske strane, navodno tražio od Rusije da ’prekine represiju protiv krimsko-tatarskog i ukrajinskog stanovništva na Krimu‘, ’poništi odluku o zatvaranju Medžlisa krimsko-tatarskog naroda‘ i tako dalje“, navodi se u saopštenju ruskog Ministarstva.\n„Stiče se utisak da ukrajinski zvaničnici sada ’automatski‘ čitaju natpise pripremljene odavno pre donošenja odluke Međunarodnog suda, ne razmišljajući o tome šta je zapravo odlučio sud. Pozivamo ih da nađu vremena i pažljivo se upoznaju sa tekstom odluke“, ističe Ministarstvo.\nMinistarstvo je podsetilo da je Međunarodni sud pravde u ovoj fazi našao neistinitim optužbe Ukrajine da je Rusija prekršila svoje obaveze po Međunarodnoj konvenciji o borbi protiv finansiranja terorizma.\n„Što se tiče Međunarodne konvencije o ukidanju svih oblika rasne diskriminacije, kao prvo, Međunarodni sud nije podržao nijednu od privremenih mera koje je tražila Ukrajina, kao i osnovnu tezu ukrajinske tužbe da Rusija navodno ’ostvaruje politiku brisanja kulturnog identiteta ukrajinskih i krimsko-tatarskih zajednica‘. Drugo, u tekstu odluke o privremenim merama nema formulacije o ’represiji‘, ’progonu‘ i tako dalje od strane Rusije u odnosu na ’krimske Tatare i Ukrajince koji žive na Krimu‘“, navodi se u saopštenju Ministarstva spoljnih poslova.\nSud UN odbio da uvede privremene mere protiv Rusije\nodluka, tužba, Međunarodni sud pravde, Ukrajina


Podrška učenicima sa problemima u školi i u domu učenika i njihovim roditeljima - Obrazovno kreativni centar\nNastavnicima i svima koji neposredno rade sa učenicima\nOdeljenjskim starešinama u osnovnim i srednjim školama\nStručnim saradnicima (pedagozima i psiholozima) i direktorima\nPedagoškim i andragoškim asistentima\nSve je više dece koje imaju različite emocionalne probleme i probleme u ponašanju u našim školama, a često nemamo dovoljno znanja i iskustva za rad sa njima. Šta raditi kada neko dete počne da paniči ili preti da će se da se povredi? Zašto neka deca odbijaju da odgovaraju pred odeljenjem? Zašto su neka stalno nervozna i u otporu? Ovo su samo neka od pitanja koja svakodnevno postavljamo sebi na poslu, a mnogi od nas i kod kuće dok posmatramo sopstvenu decu. Ako se prepoznajete u ovoj priči, ovaj seminar je pravo mesto za vas.\nTako što ćemo naučiti da na vreme prepoznamo problem i da razumemo šta ga uzrokuje, a šta održava. Na ovom seminaru ćete naučiti da uočite razliku između razdražljivog ponašanja učenika koji je potišten i onog koji nije dobro vaspitan i što je najvažnije, kako da pružite podršku kako njima, tako i njihovim roditeljima. Dobićete konkretna I veoma praktična uputstva za rad sa decom sa različitim problemima koja su vam potrebna za kreiranje individualnog plana podrške i neometan rad u odeljenju i u vaspitnoj grupi.\nAdolescencija kao izazov - Razvojni zadaci i izazovi za mentalno zdravlje učenika, internalizovani i eksternalizovani problemi kod učenika, zdrave i nezdrave emocije kod učenika;\nInternalizovani problemi - Strepnja u adolescenciji, nisko samopouzdanje i potištenost kod učenika, delotvorni načini rada sa učenicima i sa njihovima roditeljima;\nEksternalizovani problemi - Uzroci agresivnog i prkosnog reagovanja učenika, delotvorno disciplinovanje učenika u školi i u domu učenika, roditelj kao saradnik;\nPodrška učeniku sa problemima u savladavanju školskih obaveza i njegovim roditeljima - Porodični, emotivni i ponašajni problemi, individualizacija pristupa, delotvorne preventivne aktivnosti u školi i domu koje uključuju i roditelje, individualni plan podrške učeniku i primeri dobre prakse;\nZavršni rad - Izrada individualnog plana podrške učeniku sa emotivnim problemom ili problemom u ponašanju u školi ili u domu (koji uključuje i roditelje).\nStudije psihologije završila je na Filozofskom fakultetu u Beogradu, a sertifikat iz četvorogodišnje edukacije iz RE i KBT psihoterapije stekla u REBT trening centru u Beogradu, podružnici Instituta Albert Ellis iz Njujorka. Član je Saveza društava psihoterapeuta Srbije i ima zvanje RE&KBT psihoterapeut. Od 2015. godine radi kao nastavnik psihologije i građanskog vaspitanja u Četvrtoj gimnaziji u Beogradu, a do tada je bila stručni saradnik – psiholog u osnovnoj školi od 1993. godine. Ima dugogodišnje iskustvo u savetodavnom i psihoterapijskom radu sa decom i odraslima. Unapređuje svoje IT veštine brojnim seminarima, a za učenike je napravila edukativni sajt www.psihologija4gimnazija.wordpress.com.\nIza sebe ima dvanaestogodišnje radno iskustvo u prosveti kao nastavnica psihologije i građanskog vaspitanja u tri srednje stručne škole u Boru i brojne edukacije u svrhu stručnog usavršavanja sebe kao nastavnika, prvenstveno iz oblasti komunikacije, aktivno orijentisane nastave, inovacija i upotrebe informacionih tehnologija u nastavi... Od 2012. godine aktivna članica udruženja nastavnika Obrazovno kreativni centar, angažovana prvenstveno kao kreatorka i moderatorka internet seminara za prosvetne radnike, a i pripadnike drugih profesija, prvenstveno iz oblasti komunikacije, ličnog razvoja, međuljudskih odnosa, prevencije nasilja i sl. U radu sa učenicima, radu u oblasti stručnog usavršavanja prosvetnih radnika i pre svega, razmeni iskustava sa koleginicima/kolegama širom Srbije i regiona, nalazi veliko zadovoljstvo. Psihologiju diplomirala na Filozofskom fakultetu u Beogradu 2006. godine.\nNakon seminara znaćete na koje se načine manifestuju internalizovani i eksternalizovani problemi kod učenika, da pružite, kroz individualizovan pristup, podršku takvim učenicima i njihovim roditeljima, identifikujete razloge njihovog slabijeg uspeha u školi, kao i kako da podstaknete njihovo samopouzdanje i samopoštovanje. Na kraju, znaćete kako da izradite individualni plan podrške. Sticanjem ovih znanja unapredićete i svoje komunikacijske veštine.\nOdluka: Podrška učenicima sa problemima u školi


Suđenje Miloševiću: dužnosnik UN-a o granatiranju Sarajeva - Vijesti - Index.hr\nSuđenje Miloševiću: dužnosnik UN-a o granatiranju Sarajeva\nčetvrtak, 18.9.2003. 17:01\nNA HAŠKOM suđenju bivšem predsjedniku SRJ Slobodanu Miloševiću svjedok David Harland rekao je u četvrtak da su Srbi granatirali Sarajevo kako bi prisilili bošnjačke čelnike da prihvate rezultate etničkog čišćenja.\nHarland, bivši dužnosnik UNPROFOR-a u Sarajevu, rekao je da su čelnici bosanskih Srba govorili međunarodnim predstavnicima da je cilj rata stvaranje kompaktnog srpskog teritorija od granice sa Srbijom što je ostvarivo jedino preseljenjem stanovništva.\n"Svrha vojnog i humanitarnog pritiska na Sarajevo bila je prisiliti bošnjačke čelnike da prihvate to preseljenje, odnosno etničko čisćenje. To su nam sami više puta rekli", kazao je svjedok.\nHarland je kao dužnosnik misije UN-a za političke i civilne poslove proveo šest godina u Sarajevu i često se sastajao sa srpskim i bošnjačkim čelnicima. Rekao je da je tijekom rata na grad padalo i po 1.000 granata dnevno.\nČasnici UNFROFOR-a, po njegovim su riječima, procjenjivali da su Srbi mogli zauzeti Sarajevo, ali to nisu učinili zbog političkih pritisaka Miloševića i straha od reakcije međunarodne zajednice.\nRekao je da je optuženi imao snažan utjecaj na vojsku RS, što se vidjelo po njegovoj ulozi u zaustavljanju napada na Goražde, u proljeće 1994. i kada je u ljeto 1995. natjerao bosanske Srbe da oslobode više od 300 UNPROFOR-aca koje su držali kao taoce.\nSvjedok je kazao da je vojska RS primala financijsku i logističku pomoć iz SRJ i da je bila u zapovjednom lancu Vojske Jugoslavije.\nUstvrdio je da Milošević nije bio izravno upleten u masakr u Srebrenici koji su počinile snage bosanskih Srba.\n"Nije utvrđena izravna veza izmedju Miloševića i masakra u Srebrenici", kazao je svjedok, govoreći o nalazima iz izviješća o tom zločinu koji je 1999. godine sačinio za glavnog tajnika UN-a.\nOptuženi je morao znati da će VRS napasti Srebrenicu jer se prije toga sastajao s Ratkom Mladićem, rekao je Harland, dodajući kako Milošević, prema raspoloživim podacima, nije bio upleten u pokolj 7.000 Bošnjaka koji je uslijedio nakon pada Srebrenice.\n"O tome govori i činjenica da je Milošević, samo par dana kasnije, pomogao kod spašavanja bošnjačkih boraca iz Žepe, koju je srpska vojska napala odmah nakon Srebrenice", rekao je svjedok.\nMilošević je rekao da vlasti u Srbiji nisu imale ništa sa zločinom u Srebrenici, niti su znale da se on dogodio. Potvrdio je da je u ljeto 1995. godine dozvolio da jedna brigada Armije BiH sa 850 vojnika pred ofenzivom bosanskih Srba prijeđe u Srbiju.\nBivši jugoslavenski predsjednik optužen je za genocid u BiH, a optužnica ga tereti za pokolj Bošnjaka iz Srebrenice.


Ambasadorka: Njemačka ne želi da mijenja uređenje BiH – BiGportal.ba\nAmbasadorka: Njemačka ne želi da mijenja uređenje BiH\nNemačka ambasadorka u BiH Kristijan Hohman odbacila kao “obične špekulacije” tvrdnje da vlada u Berlinu “gura” građansko uređenje BiH kao rešenje za probleme.\nU intervjuu za sarajevsko “Oslobođenje” Hohman je rekla da Nemačka čvrsto podržava evropsku perspektivu svih država Zapadnog Balkana uključujući tu Bosnu i Hercegovinu ali se ne meša se u izmene izbornih pravila ili ustavnog ustrojstva te zemlje, prenosi agencija Hina.\nOna je rekla da za Nemačku proces evropskih integracija znači da zemlje koje pretenduju na članstvo u EU treba da preuzmu norme i propise koji u njoj važe ali i da se prilagode zajedničkim vrednostima Unije.\nBerlinski proces koji je Nemačka pokrenula kako bi ubrzala evropske integracije Zapadnog Balkana podrška je upravo procesu nužnih reformi, kazala je nemačka ambasadorka dodajući da je i nova inicijativa koju je krajem maja najavio ministar spoljnih poslova Zigmar Gabrijel isključivo na tragu već započetog procesa s ciljem njegovog nastavka i dopune.\n“Ova inicijativa ne stoji u kontekstu reformi Izbornog zakona niti ustavnog uređenja BiH. Ona se fokusira na poboljšanje svakodnevnog života građana u cijeloj regiji”, rekla je Hohmann.\nGovoreći o situaciji u BiH Hohman je kazala i da je teško razumeti ponašanje vlasti RS u odnosu na ugovor o Transportnoj zajednici Zapadnog Balkana postignut 12. jula na samitu u Trst, jer bi njegovim potpisivanjem bilo osigurano finansiranje čak četiri od ukupno sedam regionalnih projekata saobraćajnog povezivanja koje EU namerava da podrži.


Bogdanović napušta Atlantu i ide u redove šestostrukog šampiona – Borba\nBogdanović napušta Atlantu i ide u redove šestostrukog šampiona\nU četvrtak se završava prelazni rok u NBA ligi, a iako je “Bogi” relativno skoro, u novembru prošle godine, iz Sakramenta stigao u Atlantu – sada ga američki mediji “sele”.\nNavodno iz dva razloga, ali o njima ćemo nešto kasnije, jer je najnovija informacija važnija – iako su se najprije spominjali Boston Seltiksi i Detroit Pistonsi kao najzainteresovaniji za njegovim uslugama, a čak je pominjan i malo vjerovatan povratak u Sakramento, Bogdanović bi, prema pisanju Šamsa Čaranije iz “Atletika”, zapravo mogao u tabor šestostrukog NBA šampiona, Golden Stejt Voriorsa.\nGodinama unazad, “ratnici” su bili prepoznatljivi po nestvarnom šuterskom tandemu Stef Kari – Klej Tompson, ali njih dvojica su propustila maltene cijelu prošlu sezonu zbog ozbiljnih povreda, a onda se Tompson ponovo teško povrijedio i pitanje je kada će se (i kakav) vratiti takmičarskim utakmicama.\nTu u priču “uskače” Bogdanović, koji ima četvorogodišnji ugovor sa Houksima vrijedan 70 miliona dolara, ali koji Atlanti, navodno, “ipak nije toliko potreban koliko se mislilo – jer ostatak tima sasvim fino funkcioniše i bez većeg udijela srpskog reprezentativca”.\nOvakva formulacija je, statistički posmatrano, tačna, ali tu američki mediji potpuno zanemaruju činjenicu da je Bogdanović najprije na početku sezone bio lakše povrijeđen, a onda u januaru doživio da mu koljeno prilično strada, pa i ne čudi što je njegov povratak u formu kakvu umije da ima – sporiji nego da je igrao konstantno nakon transfera iz Kingsa.\nPosle osam pobjeda u nizu, Atlanta je minule noći doživjela poraz od Klipersa (119:110), a Bogdanović je za 21 minut na parketu odigrao skromnije nego što je to priželjkivao – pogodio je pet od 12 šuteva (od toga dvije trojke iz sedam pokušaja), a meč završio sa 12 poena, tri skoka, dvije asistencije i osvojenom loptom.\nHouksi sada imaju do četvrtka da odluče da li će da Bogdana zadrže u svom jatu, za šta je potrebno i strpljenje trenera Nejta Mekmilana, ili će da ga zamijene za nekog od igrača Voriorisa, kojima bi šuter poput našeg reprezentativca dobro došao u (još jednoj) sezoni tranzicije, u kojoj nema Tompsona.\nIpak, Golden Stejt i na poziciji “2” i na “trojci” ima igrače koji bi, ostvari li se ovaj transfer ili ne, zadržali svoje pozicije, prosto jer su se Endrju Vigins i Keli Ubre solidno snašli u tim ulogama uz Karija kao plejmejkera. Ipak, Bogdanovićev dolazak bi ojačao konkurenciju na mjestu beka-šutera, na kojoj su Viginsu zamjene DŽordan Pul i Mikal Mulder, a mogao bi povremeno da bude i treći bek na parketu, kada Ubrea nema u petorci, za šta onda konkuriše i Kent Bejzmur, nekadašnji “Bogijev” saigrač iz Kingsa.\nBogdanović je, podsjetimo, odlično počeo sa nastupima u novoj sredini – u prva četiri meča, prije uvodne povrede koja ga je zadesila ali nije bila toliko strašna da ne može da igra, prosječno je davao 15,3 poena po meču.\nMeđutim, onda je krenuo pad kvaliteta njegovih nastupa, a i drastičan pad minutaže (npr. u decembru je ona iznosila 29 minuta, u januaru 19,4, a zatim se desila i teža povreda koljena, koja je dodatno onemogućila našeg asa da pokaže čime sve košarkaški raspolaže. Bogdanoviću je, usled postepenog povratka u takmičarsku formu, ovosezonski prosjek pao na 9,6 poena po meču, pa otuda i sve glasnija nagađanja da bi mogao da napusti Houkse čiji je tek skoro i postao član.


source.ba | Saobraćajna nesreća na magistralnom putu Lašva- Vitez, saobraćaj otežan\nZbog saobraćajne nesreće koja se dogodila na dionici magistralnog puta Lašva- Vitez u mjestu Kaonik, saobraća se usporeno,naizmjeničnim propuštanjem vozila. Vozače molimo za strpljenje, navode iz BIHAMK-a.\nNa autoputu A-1 zbog radova na dionici Sarajevo sjever-Podlugovi, saobraća se dvosmjerno, suprotnom trakom od zone radova. Zbog sanacionih radova u tunelu Crnaja na dionici Konjic-Jablanica, tokom dana saobraća se naizmjenično-jednom trakom, uz regulaciju semaforima, dok je u noćnim satima (23:00-04:30 sati) saobraćaj u tunelu obustavljen.\nTagovi: Lašvastanje na putevimasaobraćajna nezogdaVitezBIHAMK


Predsednik Srbije i patrijarh SPC razgovarali o 'ključnim pitanjima za državu i crkvu' | Novinska agencija Beta\nPOLITIKA | 24.02.2021 17:30 > 24.02 18:04\nPredsednik Srbije Aleksandar Vučić izjavio je danas da je s novim patrijarhom Srpske pravoslavne crkve (SPC) Porfirijem razgovarao o "ključnim pitanjima za državu Srbiju, koja su od značaja i za za samu crkvu".\nVučić je na konferenciji za novinare rekao da je medju temama razgovora bila "situacija na Kosovu i Metohiji, i sa političkim pregovorima koji predstoje, kao i onima koje smo o završili, kao i o poziciji Srbije".\nPredsednik Aleksandar Vučić izjavio je danas da će Srbija biti pod većim pritiskom vodećih zapadnih država u vezi s Kosovom, jer one neće moći da pokažu snagu u odnosu sa drugim većim silama.\n"Ako oni misle da ćemo se lako odreći onoga što mi mislimo da je naše, a oni ne misle da je naše, moj odgovor je prevarili ste se", rekao je Vučić.\nVučić: Kosovo danas nije uspelo da prodje na Konferenciji evropskih ustavnih sudova\nPredsednik Srbije Aleksandar Vučić izjavio je da Kosovo danas "nije uspelo da prodje i da dobije prostor" na Konferenciji evropskih ustavnih sudova.\nVučić je 14. februara rekao da su zvaničnici Srbije "dobili informaciju" da predstavnici vlade u Prištini pokušavaju da učlane Kosovo u Konferenciju evropskih ustavnih sudova i da će Beograd biti primoran da odgovori, ako se to pokaže kao tačno do kraja februara ili početka marta.\n"A odgovor će biti ozbiljan, diplomatski, i ne verujem da će se radovati novim povlačenjima priznanja, a već sada mogu da kažem da će ih biti", kazao je Vučić tada.\nPatrijarh srpski Porfirije izjavio je danas da isključivo dijalogom i razgovorom mogu da se stvore preduslovi za prevazilaženje nesporazuma.\nPatrijarh SPC o Jasenovcu: Važno da zločini izadju iz zaborava, ali da ne budu povod za zlopamćenje\nPatrijarh Srpske pravoslavne crkve (SPC) Porfirije izjavio je danas da je veoma važno da zločini počinjeni u ustaškom logoru Jasenovac izadju iz zaborava, ali da ne budu povod za zlopamćenje.\n"Jasenovac nije prostor gde se bavimo matematikom, sabiranjem i oduzimanjem, nego prostor gde kao crkva pokušavamo da organizujemo mesto molitve za dobro u čitavom svetu. Veoma je važno da Jasenovac izadje iz zaborava, ali da ne bude povod za zlopamćenje, nego da svako zaviri u svoje srce i koliko god je moguće zavapi da se nigde nikada ništa slično ne dogodi", rekao je Porfirije na zajedničkoj konferenciji za novinare posle razgovora s predsednikom Srbije Aleksandrom vučićem.\nPovodom igranog filma "Dara iz Jasenovca", patrijarh SPC je kazao da je "važno i velika stvar" da je srpska kinematrografija "prvi put progovorila filmskim šapatom o nečemu što je bilo prekriveno maglom zaborava ili se i tendenciozno decenijama skrivalo".\nVučić je rekao da Srbija sa Republikom Srpskom radi na izgradnji velikog svetilišta u Donjoj Gradini, "na mestu najvećeg stratiša srpskog naroda".\n"Sad ćemo to da ubrzamo, dali smo jednoj kompaniji da radi idejni projekat, pa sad drugoj, gledamo kako ćemo to da uradimo", kazao je Vučić.\nPredsednik Srbije Aleksandar Vučić je danas ponovio da nije tačno da je Srpska lista organizovala prebijanje osamnaestogodišnjeg sina kosovskog političara Nenada Rašića već da je to bila "unapred zakazana tuča dve grupe mladića".\nKosovski političar Nenad Rašić izjavio je ranije za beogradske medije, da je njegovog sina na izlazu iz srednje škole u Lapljem Selu pretuklo više od 30 osoba gvozdenim šipkama i čekićem, i da ima teške povrede lica i glave, polomljeni su mu zubi.\nRašić je ocenio da je napad na njegovog sina bio usmeren na njega, i da ima političku pozadinu.\nPredsednik Srbije Aleksandar Vučić izjavio je danas u Beogradu da ne može da komentariše Izveštaj poslanika Evropskog parlamenta (EP) Vladimira Bilčika o Srbiji jer ga nije video, ali da ga najviše zanima deo o poljoprivrednom dobru Jovanjica.\n"Jovanjica" je poljoprivredno dobro na kojem je pronadjeno 1,6 tona marihuane, a medju optuženima su policajci, pripadnici Bezbednosno-informativne agencije i Vojno obaveštajne agencije. Postoje indicije da je vlasnik "Jovanjice" Predrag Koluvija imao podršku ljudi iz vlasti.


Dodik: Nećemo dozvoliti da BiH donese odluke koje bi ugrozile odnose s Rusijom - Politički.rs\nDodik: Nećemo dozvoliti da BiH donese odluke koje bi ugrozile odnose s Rusijom\nBeta, Foto: rsmoscowoffice.ru\nSrpski član Predsedništva BiH Milorad Dodik izjavio je danas da Republika Srpska neće dozvoliti da BiH donese odluke koje bi ugrozile odnose sa Rusijom.\nDodik je rekao da je najbolje da BiH u vezi sa stanjem u Ukrajini ostane neutralna, dodavši da se BiH neće svsrtavati na bilo koju stranu u vezi sa stanjem u Ukrajini.\n“Pozicioniranje mojih kolega i javnosti u Federaciji BiH je poznato. Mi iz Repepublike Srpske i ja ne možemo da dozvolimo da se donese bilo koja odluka ili bilo koje tumačenje koje bi išlo na štetu ili pomrsilo naše odnose sa Rusijom”, kazao je on na konferenciji za novinare u Istočnom Sarajevu.\nDodik je dalje kazao da se “politika isključivanja iz struktura NATO-a pokazala ispravnom”, dodavši da bi BiH da je u NATO, ako dođe do vojnog sukoba u Ukrajini, bila obavezna da učestvuje u njemu.\n“To ne bi bilo dobro ni za koga u BiH”, ocenio je on.\nPrema njegovim rečima, za krizu u Ukrajini potreban je dogovor Rusije, Kine, SAD i Evropske unije o održivoj politici, koja bi svet učinila mirnim.\nDodik je još ocenio da o međunarodnom pravu mogu da pričaju samo oni koji su principijelni.\n“Ovde je Dejtonski sporazum kršen do mere da je skoro nestao i izgubio suštinu”, istakao je srpski član Predsedništva BiH.\nKao kršenje međunarodnog prava ocenio je i bombardovanje Srbije i imenovanje Visokog predstavnika u BiH.\nDodik je naveo da tenzije u svetu dodatno pritiskaju ekonomiju u Evropi, dodavši da smatra da se u BiH mora izmeniti zakon o Centralnoj banci BiH.\nNavodeći da bi celi kontinent mogao zapasti u krizu, on je rekao da bi zbog toga Centralna banka BiH trebalo da iskoristiti novčanu rezervu u konvertibilnim markama.\n“U Centralnoj banci BiH postoji ozbiljna rezerva koja govori o tome da tamo ima 400 miliona evra više nego što imamo emisiju… To treba iskoristiti hitno da se formiraju robne rezerve”, rekao je Dodik.\nIzneo je i predlog koji se odnosi na izmene Krivičnog zakona BiH.\nSmatra da osobe, koje su učinile teža krivična dela i osuđene su na kaznu zatvora, treba da dobiju udvostručenu kaznu, ako ponove to krivično delo.\nUkoliko neko tri puta ponovi krivično delo, Dodik smatra da za takve treba uvesti doživotnu kaznu.\nĐorđević o Vučićevom zahtevu od Dodika: Izdajnik vrši pritisak da Republika Srpska ukine samu sebe\nTagged: BIH, MILORAD DODIK, REPUBLIKA SRPSKA, RUSIJA, UKRAJINA


Popović: Crna Gora je danas najopasnije mjesto u Evropi, može se desiti gora katastrofa nego u Bosni – Sandzaklive.rs\n“Crna Gora danas je najopasnije mjesto u Evropi”, rekao je crnogorski pisac i politički komentator Milorad Popović, komentirajući sukobe u toj zemlji i situaciju nakon nedavnog ustoličenja mitropolita crnogorsko-primorskog Srpske pravoslavne crkve (SPC) Joanikija na Cetinju.\nU razgovoru je ustvrdio da u Crnoj Gori postoje najmanje četiri centra moći.\n“Crna Gora danas je najopasnije mjesto u Evropi”, poručio je Popović gostujući u HTV-ovoj emisiji Nedjeljom u 2.\n“Ako se u Crnoj Gori dogodi građanski rat, taj svijet koji bude bježao neće bježati ni u Albaniju, ni u Republiku Srpsku, ni u Kosovo, ni u Srbiju, nego će ići na Dubrovnik. U tom smislu Hrvatska će imati velikih problema, ekonomskih, i tako dalje”, rekao je on.\nOsvrćući se na historijske okolnosti sukoba, Popović je rekao da je u Crnoj Gori proveden brutalan proces asimilacije, navevši da je Beograd Crnu Goru asimilirao Srbiji, pa je Crna Gora kao dio Srbije ušla u Kraljevinu SHS. Podijeljenost unutar crnogorskog društva u vrijeme komunizma stavljena je pod tepih, dodao je.\nO mogućnosti da se u budućnosti dogodi rat, Popović je rekao da se srpski nacionalizam radikalizira, čak i u odnosu na devedesete godine i vrijeme tadašnjeg srbijanskog vođe Slobodana Miloševića.\n“Danas je Srbija, uz Bjelorusiju i Rusiju, jedina evropska zemlja koja nema opoziciju i koja nema opozicijske medije, osim nekoliko medija, koji su pod stalnom stigmom”, rekao je Popović.\n“Dovodi najekstremnije srpsko-ruske nacionaliste koji su antizapadni, koji su protiv NATO-a, koji su protiv Evropske unije, koji negiraju crnogorsku naciju. Molim vas, ako negirate pravo jednome čovjeku da se nacionalno izjašnjava, to je fašizam. Ako negirate 300.000 ljudi koji se nacionalno izjašnjavaju kao Crnogorci, to je par excellence fašizam”, poručio je.\nŠta će biti u budućnosti, upitan je na kraju:\nCrna Gora Podgorica Cetinje


Ljudi sa maskama u Tokiju, 28. septembar 2020. (Foto: AP/Koji Sasahara)\nSvet se ubrzano približava tragičnom bilansu od milion žrtava Kovida 19, saopštio je Centar za koronavirus Džons Hopkins univerziteta u ponedeljak, navodeći da je širom sveta do sada zabeleženo više od 33 miliona slučajeva zaraze.\nKablovska TV mreža Si En En (CNN) istraživala je podatke Hopkinsa i zaključila da se broj slučajeva Kovida 19 protekle nedelje povećao za najmanje 10 odsto u 21 američkoj saveznoj državi .\nDr Kris Mari, direktor Instituta za zdravstvena merenja i procene Univerziteta države Vašington rekao je za CNN da se očekuje, da predviđeni "veliki skok" u broju infekcija u SAD u oktrobru, bude nastavljen u novembru i decembru.\nU SAD, do sada je zabeležno više od sedam miliona slučajeva zaraze Kovidom 19, a prema podacima Hopkinsa odmah iza SAD na toj listi su Indija sa više od šest miliona i Brazil sa skoro pet miliona slučajeva.\nEvropa se suočava sa novim talasom infekcija koronavirusom, što je navelo neke vlade širom kontinenta da ponovo uvedu restrikcije građanima i preduzećima.\nPremijer Velike Britanije Boris Džonson upozorio je da bi njegova zemlja mogla da se naže u “drugom talasu” koronavirusa. On je u nedelju poručio da se m ora preduzeti “brza i odlučna akcija” kako bi se boirili protiv virusa koji izaziva Kovid-19.\nU Francuskoj, Patrik Bue, direktor Nacionalnog saveta reda lakara, izjavio je za nedeljnik "Žurnal du Dimanš" (Journal du Dimanche) da “ukoliko se ništa ne promeni, Francuska će se suočiti sa široko rasprostranjenom epidemijom na celokupnoj svojoj teritoriji, tokom nekoliko dugih jesenjih i zimskih meseci”, a zdravstveni sistem će se srušiti pod pritiskom zahteva.\nPremijer Holandije Mark Rute ocenio je talas infekcija u svojoj zemlji kao “veoma zabrinjavajući" i dodao da će ih to primorati da preduzmu dodatne mere.\nU Španiji, lokalne vlasti u Madridu i nacionalna vlada ne slažu se u vezi sa nivoom mera koje je neophodno preduzeti da bi se iskontrolisala pojava novih slučajeva u oblasti oko glavnog grada.


Đajić daje 140.000 KM za održavanje informacionog sistema - Impuls\nObjavljeno: Utorak, 19 Oktobar 2021 13:14\nBANJALUKA – Univerzitetski klinički centar Republike Srpske (UKC RS), na čijem je čelu Vlado Đajić odlučio je da za održavanje poslovno-informacionog sistema izdvoji više od 140.000 maraka, a od ponuđača zahtijevaju da je u posljednje tri godine imao ugovor o održavanju ovakvih sistema u zdravstvenoj ustanovi.\nNaime, onaj ko bude želio održavati poslovno-informacioni sistem UKC RS moraće dokazati da je u posljednje tri godine realizovao ugovor u minimalnoj vrijednosti od 128.700 KM sa PDV-om, a čiji je predmet upravo održavanje takvih sistema i to u zdravstvenim ustanovama.\nOno što je interesantno, a kako je navedeno u tenderskoj dokumentaciji, više ugovora čija je zbirna vrijednost 128.700 maraka sa obračunatim porezom neće biti priznati.\n„Potrebno je da ponuđač zapošljava minimalno deset članova tehničkog osoblja“, navedeno je u tenderskoj dokumentaciji.\nKada je u pitanju tehničko osoblje neophodno je da firma koja želi dobiti ovaj ugovor ima zaposlenog najmanje jednog vođu ekspertskog tima sa minimalno deset godina radnog iskustva.\nOsim vođe ekspertskog tima potrebno je da ponuđač zapošljava i najmanje dva eksperta za razvoj i implementaciju baze podataka koji imaju znanja u dizajnu, razvoju, implementaciji i održavanju poslovno informacionih sistema, a takođe je neophodno da imaju i deset godina radnog iskustva.\nTakođe, ono preduzeće koje ima namjeru obavljati ovaj posao za UKC moraće dokazati da zapošljava ili angažuje najmanje pet eksperata za poslove održavanja i razvoja destkop aplikacija sa pet godina radnog iskustva, najmanje jednog eksperta za podršku Service Desk-u, kao i minimalno jednog analitičara za korisničku podršku Service Desk-u.\nPotrebno je i da ponuđač posjeduje i međunarodno akreditovani sertifikat ISO 20000, koji dokazuje da zadovoljava standarde sistema upravljanja IT uslugama.\nNeophodno je i da posjeduje „service desk“ za prijavu i evidenciju nepravilnosti u radu poslovno informacionog sistema.\n„Korisnički servis treba da bude dostupan od 08 do 16 časova u toku radnog dana, pet radnih dana u sedmici, web portalom, e-mailom i telefonom“ navedno je u dokumentaciji.\nPodsjetimo, kako je CAPITAL nedavno objavio Univerzitetski klinički centar (UKC) Republike Srpske, na čelu sa Vladom Đajićem, odlučio je da firmi „Računari“ iz Banjaluke da skoro 600.000 maraka za uspostavu wireless sistema u toj zdravstvenoj ustanovi.\nVrijednost okvirnog sporazuma bez PDV-a je 488.639 KM, što je sa uračunatim porezom 571.707 maraka.\nKako je tada navedeno u obavještenju o dodjeli ugovora, jedina primljena ponuda je bila upravo od firme „Računari“, a to je ujedno bila i jedina prihvatljiva ponuda.


Niška televizija » Srbija uvezla šest puta više jogurta nego lani\nSrbija uvezla šest puta više jogurta nego lani\nObjavljeno 10.05.2015. 11:22\nBEOGRAD – Ukupan uvoz mleka i sireva u Srbiju je ove godine dvostruko veći, a kiselomlečnih proizvoda više od šest puta, zbog čega je, ističu stručnjaci, neophodno stalno osluškivati šta se dešava kako bi se zaštitilo srpsko mlečno govedarstvo.\nNaime, pored pritiska povećanog uvoza mleka iz EU, čini se da srpski proizvođači gube i izvoznu utakmicu pa je tako izvoz mladog sira u Rusiju smanjen za 32 odsto, a fete za 74 odsto.\nU Srbiju je u periodu od 1. januara do 1. maja ove godine uvezeno oko 2.700 tona mleka, mleka u prahu i sireva, što je više nego duplo u istom periodu prethodne godine, pokazuju podaci Uprave carina.\nZa četiri meseca 2015. godine u našu zemlju uvezeno je mleka, mleka u prahu i sireva za gotovo šest miliona evra, dok je u istom lanjskom periodu uvezeno oko 1.200 tona mleka, mleka u prahu i sireva, čija je vrednost bila četiri miliona evra.\nMart je obeležio najveći uvoz, tokom ovog meseca uvezeno je više od 800 tona u vrednosti od gotovo 1,8 miliona evra.\nPrema podacima Privredne komore Srbije, ove godine je u našu zemlju uvezeno kiselomlečnih napitaka – kiselog mleka, jogurta i pavlake, čak šest do sedam puta više.\nSekretar Udruženja za poljoprivredu PKS Nenad Budimović kazao je Tanjugu da je ove godine promenjena struktura uvoza, pa je u 2015. godini 100 odsto uvoza mleka u prahu iz EU.\n„Mi sada pratimo situaciju na na nedeljnom nivou, kako bi mogli da odreagujemo“, istakao je Budimović, podsetivši da je država uvela prelevmane za polutvrde sireve.\nKada je reč o uvozu mleka u prahu i eventualnim zaštitnim merama, mora se voditi i računa i o domaćim konditorima kojima je to bitan sastojak u proizvodnji, rekao je Budimović.\n„Ne možemo da rasteretimo jednu, a opteretimo drugu stranu“, naglasio je Budimović.\nPrema njegovim rečima, neophodno je stalno osluškivati šta se dešava kako bi se zaštitilo srpsko mlečno govedarstvo.\n„Treba videti kako realizovati proizvodnju koja može da izdrži pritiske EU u jednom smeru, a u drugom smanjen izvoz ka Rusiji… to je taj čep koji stoji kod izvoza mleka“, objasnio je Budimović.\nOn je podsetio da je tržište Ruske federacije vrlo dinamično i specifično i oni traže kvalitet, količine i cene…\n„Mi smo mali zalogaj za rusko tržiste, ali tražimo tu svoje mesto pod suncem“, primetio je Budimović, napominjući da su se Rusi nedavno orijentisali na uvoz svinjskog mesa iz Kine da bi na kraju utvrdili da im ne odgovara, ali su srpski izvoznici za tih par meseci pretrepali štetu jer im je smanjen plasman na to tržište.\nGovoreći o perspektivama, Budimović je rekao da je tržište arapskih zemalja i dalje aktuelno za plasman mleka i mlečnih proizvoda, pogotovo sireva, kao i junećeg i pilećeg mesa.\nOn je istakao i da treba u najpozitivnijem smislu, koristiti iskustva i tehnologije potencijalnih stranih investitora koji su već trasirali put u smislu kvaliteta i količine, navodeći kao primer da su Italijani žele da ulažu u proizvodnju ovčijeg mleka i sireva.\nTanjug 10 Maj 2015 09:57\nFoto Tanjug/D.Peternek, ilustracija\nSertić: U prvom kvartalu izvoz u Rusiju manji 30 odsto\nSiva ekonomija i dalje učestvuje sa 30% u BDP (VIDEO)


Jeftini letovi iz Budimpešte za Dortmund - Avio karte Budimpešta Dortmund - eSky.rs\nAvio karte iz Budimpešte za Dortmund\nPretražite letove iz Budimpešte za Dortmund\nProverite najbolje prilike za letove iz Budimpešte za Dortmund\n✔ Postoje li posebne ponude za letove iz Budimpešte za Dortmund na eSky.rs?\n✔ Mogu li se pobrinuti za osiguranje prilikom rezervacije leta iz Budimpešte za Dortmund?\n✔ Ako rezervišem let iz Budimpešte za Dortmund, mogu li da rezervišem ujedno i smeštaj?\n✔ Koje avio-kompanije nude letove iz Budimpešte za Dortmund?\nBudite sigurni, da na eSky.rs ponuda letova iz Budimpešte za Dortmund uključuje ne samo niskotarifne avio-kompanije, već i one koje su specijalizovane za visoki standard.\nPopularne avio kompanije na ruti Budimpešta - Dortmund\nJeftini letovi do Mađarske Jeftini letovi iz Mađarske Jeftini letovi za Debrecin Jeftini letovi iz Debrecina Jeftini letovi za Warns Jeftini letovi iz Warns\nJeftini letovi do Turske Jeftini letovi iz Turske Jeftini letovi do Denizli Cardak Jeftini letovi od Denizli Cardak


source.ba | Munira Subašić predvodila 'Majke Srebrenice' na sastanku kod Đukanovića\nPredsjednik je uz dobrodošlicu iskazao veliko poštovanje i punu podršku za aktivnosti ove organizacije koja ima izuzetno važnu ulogu u čuvanju sjećanja na žrtve genocida, ali i za ozbiljnu misiju u nastojanjima da se zločin nikad ne ponovi. On je naglasio da je njihova aktivnost prepoznata na najvišim adresama širom svijeta, i da su njihove poruke i danas važne, ne samo zbog potrebe zadovoljenja pravde nad zločinom koji se desio, već i kao opomena onima koji nijesu ponijeli nauk iz prošlosti. Predsjednik je istakao da se svijest koja toleriše sve specifičnosti ljudi i vodi nas ka društvu savremene Evrope još uvijek bori sa politikom isključivosti, netrpeljivosti, netolerancije.\nVažno je sačuvati sjećanje na tu veliku nesreću, ali je ključno da preduzmemo sve da se to nikad ne ponovi. Odajući priznanje za herojski važan posao sa posebnom moralnom težinom, kazao je da Majke Srebrenice svojom misijom razborito i bez mržnje pozivaju da se odgovorno odnesemo prema budućnosti. Predsjednik je zaključio da je Crna Gora bila i biće garant opstajanja najvrjednijih temeljnih civilizacijskih vrijednosti i njihove zaštite.\nPredsjednica Udruženja Munira Subašić zahvalila je Predsjedniku za prijem i poruku koju je uputio povodom 25. godišnjice genocida u Srebrenici, iskazujući nadu da će ga i drugi poput Crne Gore nedvosmisleno osuditi. Ona je kazala da je njihovo najveće oružje istina, koju su izabrale umjesto suza, mržnje i osvete. Da im ni ponos ni dostojanstveno nijesu oduzeti potvrđuje, kako kaže Subašić i činjenica da su potomci stradalih danas uspješni građani širom svijeta koji nikog ne mrze, što smatraju svojim najvećim bogatstvom.\nTagovi: BiHSrebrenicaMilo ĐukanovićMajke SrebreniceCrna GoraMunira Subašić


JPKD Toplica – Kuršumlija » Svetski dan voda\n“Svetski dan voda”, 22.mart se obeležava unazad već 23 godine širom sveta radi ukazivanja na racionalnije trošenje voda. Cilj obeležavanja tog datuma ove godine pa i svake naredne jeste ukazivbanje na činjenicu da više od milijardu ljudi u svetu nenam pristup vodi koja je bezbedna ua piće, i kako svi, koji je imamo dostupnu, trebao obratiti pažnju na njeno korišćenje kako bi bili sigurni da to možemo priuštiti sebi i budućim naraštajima.\nUjedinjene Nacije su na Međunarodnom sastanku 1992. godine donele odluku o obeležavanju ovog datuma čime utiču na sve zemlje članice da savesnim postupanjem spreče katastrofu zbog nestanka pijaće vode, hrane i obnovljivih izvora energije.\nOve godine, Asocijacija za zaštitu i očuvanje voda juga Srbije, preuzela je na sebe da ovaj plan prenese na građane aktivnošću deljenjem promotivnog materijala. U realizaciju same aktivnosti su uključene lokalne samouprave, vodovodi i Javna preduzeća.\nU Kuršumliji, pomenutu aktivnost će realizovati JPKD Toplica u saradnji sa volonterima, učesnicima srednjih škola i Kancelarijom za mlade.\nKako se do rešenja krupnih problema dolazi malim koracima, ovim putem apelujemo na građane da savesnije i racionalnije troše vodu za piće, kako bi isto mogli da priuštimo svojim budućim naraštajima.


source.ba | Dodik: Tek nakon upita Tužilaštva BiH Ministarstvo proslijedilo informaciju\nPredsjedavajući Predsjedništva Bosne i Hercegovine Milorad Dodik izjavio je da ta bh. institucija, tek nakon uputa Tužilaštva BiH, od Ministarstva sigurnosti BiH dobila Informaciju u vezi s navodima o aktivnostima hrvatske SOA-e o vrbovanju selefija za krijumčarenje naoružanja.\nTužilaštvo BiH podiglo je optužnicu zbog referenduma u RS-u: Džaba sve kad nema Milorada Dodika i Željke Cvijanović\n"Tužilaštvo je karikatura koja nije trebalo da postoji"\n"Ja sam političar koji je podržao referendum. Gdje piše u zakonu da ja ne smijem nešto da podržim?"\nDodik: Neću da se ponižavam i idem u Sarajevo da me slika hiljadu novinara\nMilorad Dodik rekao kako će doći u Tužilaštvo BiH, ali da neće dolaziti u Sarajevo\nPredsjedništvo BiH, iako bi trebalo po zakonu, nije, kako je rekao, ranije dobilo informacije od Ministarstva sigurnosti BiH.\n-Kada je Tužilaštvo BiH poslalo upit da li smo mi dobili takvu infromciju, onda je došlo do inicijative da je mi zatražimo. Neko je po zakonu bio dužan da, kada se suoči s takvim opasnostima, obavijesti najodgovoniji organ po Ustavu BiH - Predsjedništvo BiH. Ja nikada nisam dobio informaciju te vrste - rekao je Dodik novinarima u Banjoj Luci.\nIstakao je da su druga dva člana Predsjedništva BiH insistirala na Informaciji u vezi s navodima o aktivnostima hrvatske SOA-e i generalnog konzula Hrvatske u BiH o vrbovanju selefija za krijumčarenje naoružanja.\n-Ali ne znam kakva je informacija - dodao je Dodik.\nTagovi: SOAMilorad DodikTuzilastvo BiH\nKomšić: Razmotrit ću na koji način ponovo tražiti utvrđivanje granice na moru sa Hrvatskom\nOptuženi za krijumčarenje ljudi priznali krivicu


Plata direktora Agencije za kontrolu letenja 470000 dinara\nB92\t27.11.2008 20:54\nProsečna mesečna zarada predsednika Upravnog odbora, koji obavlja poslove direktora Agencije za kontrolu letenja Srbije i Crne Gore je 467.000 dinara.\n"Prosečna mesečna zarada predsednika Upravnog odbora iznosi 466.939,15 dinara što predstavlja 2,9 prosečnih zarada u agenciji, odnosno 1.75 prosečnih zarada oblasnog radarskog kontrolora", saopštila je Agencija povodom navoda stranke Nova Srbija da su primanja direktora te agencije poslednjih meseci dostigla sumu od preko 1,3 miliona dinara mesečno.\nPredsednik Upravnog odbora Agencije je predstavnik Srbije, dok je njegov zamenik predstavnik Crne Gore.\nKako se dodaje, prosečna mesečna zarada u toj agenciji iznosi 160.500 dinara, dok je prosečna mesečna zarada oblasnog radarskog kontrolora, koji je vodeći operativni radnik u oblasnoj kontroli letenja Beograd, 266.484 dinara.\nInformacija o načinu finansiranja Agencije, kao i visina plata zaposlenih, predsednika, zamenika predsednika i članova Upravnog odmora, prosleđena je povereniku za javne informacije i Administrativnom odboru Skupštine Srbije.\nAgencija podseća da nije javno preduzeće već neprofitno međudržavno preduzeće gde je 92 odsto udeo vlasništva Srbije, a osam odsto Crne Gore, kao i da se ne finansira iz budžeta te dve države.\n"Agencija se finansira naplatom naknada avioprevoziocima za pružene usluge obezbeđenja vazdušne plovidbe. Visina ove naknade, a time i prihodi Agencije, određuju se odlukom 38 evropskih zemalja, članica Eurocontrola", ističe se u saopštenju Agencije.\nEurocontrol, kako objašnjava Agencija, određuje nivo plata, materijalnih troškova i investicija svake zemlje članice prema nivou pruženih usluga i regionalne uskladjenosti.\n"Prihodi i rashodi Agencije po regionalnom principu usklađeni su sa zemljama poput Madjarske, Hrvatske, Rumunije, Bugarske i Slovenije", ukazuje Agencija za kontrolu letenja.\nPovodom navoda Nove Srbije da Agencija kupuje novu poslovnu zgradu u centru Beograda, Agencija je saopštila da "poseduje poslovnu zgradu i\nne planira kupovinu druge".


Najlošija uzglavlja za bračni krevet po feng šuiju - Moj Enterijer – Kupatila, Nameštaj, Kuhinje, Garniture...\nDobro uzglavlje će stvoriti snažnu i podržavajuću energiju za vaš krevet, što osigurava bolji san, kao i sveukupni osećaj podrške u životu. Slabo uzglavlje - ili odsustvo uzglavlja - će učiniti suprotno.\nFeng shui slabo uzglavlje vam ne može pružiti energiju podrške i stabilnosti koju svi trebamo. Iako to zvuči čudno, razmislite koliko vremena provodimo u krevetu! Mi smo tako pažljivi pri izboru stolica i fotelja sa dobrom podlogom (iz očiglednih razloga), ali kada se radi o suptilnijoj energetskoj podršci, većina nas nije svesna važnosti dobrog uzglavlja. Da bi vam pomogli da shvatite koja uzglavlja ne bi trebalo koristiti, napravili smo galeriju loših feng shui uzglavlja.\nuzglavlje za bračni krevet\nPROČITAJTE SLEDEĆI TEKST: Feng Shui i Uskrs?


Ana Brnabić posetila KBC “Dragiša Mišović” – Balkanekspresrb.rs\nAna Brnabić priznala je, tokom posete kliničko-bolničkog centra “Dragiša Mišović”, da se u poglavlju 23 u pregovorima o pristupanju Evropskoj uniji kasni u nekim stvarima, ali je najavila da će se rad na tome u sledećoj godini nastaviti jače nego do sada.\nObilazeći radove na obnovi bolnice “Dragiša Mišović”, je rekla da je zadovoljna radom na primeni akcionog plana za pregovaračko poglavlje 24, koje je lakše od onog 23, a da kašnjenje u primeni nije samo do Vlade.\n-U primeni poglavlja 23, koje je osnova za sva ostala, radi se na najvažnijim stvarima – ustavnim reformama, a počeo je i “široki dijalog” sa nevladinim organizacijama i predstavnicima strukovnih udruženja, rekla je premijerka i dodala da se nada da će “tokom januara moći da pošaljemo prvi predlog Venecijanskoj komisiji”.\nOsvrću se na stanje u zdravstvu Srbije rekla je da je u proteklom periodu zaposleno više od 8.000 lekara i zdravstvenog osoblja i odobreno je više od 5.500 specijalizacija, a smanjen je broj radnika u administraciji.\nOna je, prilikom obilaska radova na kliničko-bolničkom centru “Dragiša Mišović”, najavila da će u 2018. godini biti otvoreno sedam renoviranih klinika u Srbiji, a počeće radovi i na rekonstrukciji više kliničko-bolničkih centara.♦\nTagsAna Brnabić Dragiša Mišović